২২ হাজার কোটি টাকার জন্য সিগারেট বন্ধ করা | Global Sylhet\n২২ হাজার কোটি টাকার জন্য সিগারেট বন্ধ করা যায় না\nMay 12, 2019 by Global-Sylhet\nগ্লোবাল ডেস্কঃ- কৃষিমন্ত্রী ড. মো. আব্দুর রাজ্জাক বলেছেন, তামাক ও তামাকজাত পণ্য উৎপাদনকারী প্রতিষ্ঠানগুলো প্রতিবছর সরকারকে ২২ হাজার কোটি টাকা রাজস্ব দিচ্ছে। বাজেট প্রণয়নের সময় এই বিপুল অঙ্কের রাজস্বের কারণে সিগারেট ও তামাকজাত পণ্য বন্ধ করা যায় না। পরোক্ষভাবে ওই রাজস্বের চেয়েও বেশি খরচ হচ্ছে তামাকজনিত রোগে আক্রান্ত লোকদের দীর্ঘমেয়াদি চিকিৎসা ও অন্যান্য আনুষঙ্গিক ব্যয়ের জন্য।\nরোববার রাজধানীর আগারগাঁওয়ে পল্লী কর্মসহায়ক ফাউন্ডেশনের (পিকেএসএফ) অডিটরিয়ামে তামাকবিরোধী জাতীয় প্ল্যাটফর্মের উদ্যোগে ‘সেমিনার ও তামাক নিয়ন্ত্রণ পদক-২০১৯’ অনুষ্ঠানে এসব কথা বলেন কৃষিমন্ত্রী। অনুষ্ঠানে কৃষিমন্ত্রী ড. মো. আব্দুর রাজ্জাক বলেন, বাণিজ্যিকীকরণের মাধ্যমে সাধারণ কৃষিকে যদি লাভজনক করা যায়, তবে কৃষকরা তামাক চাষে নিরুৎসাহিত হবে।\nকৃষিমন্ত্রী বলেন, দেশের উন্নয়নের জন্য তো রাজস্ব দরকার। এই ২২ হাজার কোটি টাকা সরকার কিভাবে পাবে? এ জন্য আপনারা, উদ্যোক্তারা যখন অর্থমন্ত্রীর সঙ্গে দেখা করেন তারা উপলব্ধি করেন বা তাদেরও উপলব্ধি আছে যে সিগারেট বন্ধ করা দরকার। কিন্তু যখন বাজেট করতে যায় তখন ওই ২২ হাজার কোটি টাকা নানাভাবে পেছনে টানে। এই হলো মূল সমস্যা। এত বড় অঙ্কের রাজস্ব যারা দেয় চাইলেই তাদের বিরুদ্ধে ব্যবস্থা নেওয়া যায় না।\nতবে এর উপায়ও বলে দিয়েছেন ড. আবদুর রাজ্জাক। বলেন, শুধু যারা ঢাকায় বসবাস করেন, তারাও যদি সঠিকভাবে তাদের ট্যাক্স দেন তাহলে তামাক কোম্পানির এই ট্যাক্স পরিহার করা সহজ হবে এবং তামাক উৎপাদনও বন্ধ করা যাবে।\nকৃষিমন্ত্রী বলেন, তামাক চাষে কৃষকদের নিরুৎসাহিত করতে হবে। এর জন্য প্রয়োজন উৎপাদিত কৃষিপণ্যের ন্যায্যমূল্য নিশ্চিত করা। কৃষিপণ্যের ন্যায্যমূল্য নিশ্চিত করতে কৃষির আধুনিকায়ন, যান্ত্রিকীকরণ এবং রপ্তানির বাজার অপরিহার্য। সামগ্রিক অর্থে কৃষির আধুনিকায়নই তামাক চাষে নিরুৎসাহিত করবে চাষিদের।\nড. আব্দুর রাজ্জাক বলেন, প্রধানমন্ত্রীর ঘোষণায় ২০৪০ সালের মধ্যে পর্যায়ক্রমে বাংলাদেশ থেকে তামাক শতভাগ নির্মূল। কৃষিকে সত্যিকার অর্থে বাণ্যিজ্যিক কৃষি, আধুনিক কৃষি করা গেলে ২০৪০ সালের আগেই তামাকমুক্ত সমাজ গড়া যাবে। এরই মাধ্যমে টেকসই উন্নয়ন লক্ষ্যমাত্রা অর্জন সম্ভব হবে। এ ক্ষেত্রে সবার অংশগ্রহণ জরুরি।\nঅনুষ্ঠানে উপস্থাপনায় দেখানো হয়, বিশ্বের তামাক উৎপাদনকারী ২০টি দেশের মধ্যে বাংলাদেশের অবস্থান ১২তম, প্রথমে আছে চীন। বাংলাদেশের মধ্যে তামাক উৎপাদনকারী জেলার মধ্যে প্রথম হচ্ছে কুষ্টিয়া জেলা। তামাক চাষের নিবিরতা ২০০৬ থেকে ২০১৭ সাল পর্যন্ত ১৪৫ শতাংশ থেকে বৃদ্ধি পেয়ে ২১৩ শতাংশ হয়েছে। এতে আরো দেখানো হয় যে সামগ্রিকভাবে তামাক চাষের চেয়ে সবজি চাষ লাভজনক। তামাক উৎপাদন ও ব্যবহার বন্ধ করা গেলে দারিদ্র্যের দুষ্টচক্র ভেঙে কৃষি, অর্থনৈতিক প্রবৃদ্ধি এবং জলবায়ু পরিবর্তন রোধ করা সম্ভব।\nউল্লেখ্য, বাংলাদেশে তামাক ব্যবহারের চিত্র অত্যন্ত উদ্বেগজনক। গ্লোবাল অ্যাডাল্ট টোব্যাকো সার্ভে (গ্যাটস) ২০১৭ অনুযায়ী, বর্তমানে দেশে মোট তামাক ব্যবহারকারী মানুষের সংখ্যা তিন কোটি ৭৮ লোখ, যা মোট জনগোষ্ঠীর (১৫ বছর ও তদূর্ধ্ব) ৩৫ দশমিক ৩ শতাংশ। ঝুঁকিপূর্ণ জনগোষ্ঠীর মধ্যে এই হার অনেক বেশি। তামাক ব্যবহারের ফলে দেশের অর্থনীতিতে বছরে নিট ক্ষতির পরিমাণ ওই সময় অনুযায়ী দুই হাজার ৬০০ কোটি টাকা। প্রতি বছর সিগারেট কেনায় মোট দেশজ উৎপাদনের (জিডিপি) ১ শতাংশ ও বিড়ি কেনায় শূন্য দশমিক ৪ শতাংশ ব্যয় হয়। বর্তমানে এই ক্ষতির পরিমাণ স্বাভাবিকভাবেই অনেক বেড়েছে। শুধু ধূমপানের কারণেই আয়ুষ্কাল কমে যায় ১০ থেকে ২০ বছর। বিশ্বে যত লোক মারা যায়, তার দ্বিতীয় প্রধান কারণ ধূমপান।\nঅনুষ্ঠানে তামাকবিরোধী জনসচেতনতা বৃদ্ধিতে অগ্রণী ভূমিকার জন্য প্রতিষ্ঠান, ব্যক্তি উদ্যোগ, গবেষণা ও প্রকাশনা প্রতিষ্ঠান এবং বিশেষ পদক দেওয়া হয় মোট চারজনকে। সম্মাননা প্রাপ্তদের মধ্যে ছিলেন দেশের স্বনামধন্য চিকিৎসক অধ্যাপক ড. প্রাণ গোপাল দত্ত।\nপিকেএসএফের সভাপতি ড. খলীকুজ্জমান আহমদের সভাপতিত্বে বিশেষ অতিথি হিসেবে উপস্থিত ছিলেন জাতীয় অধ্যাপক ব্রিগেডিয়ার জেনারেল (অব.) আব্দুল মালেক।\nসংবাদটি পড়া হয়েছে :194 বার!\nPrevমাথা থেঁতলে ধর্ষণ-বাস থেকে ছুড়ে ফেলে – হত্যা\nNextমাদরাসাছাত্রীকে ধর্ষণ করে ড্রেনে ফেলে দিল দুই যুবক


স্বামী ও সন্তানদের হত্যা করে নিজেকে দেবী বলল এই মহিলা! – আওয়ার নিউজ\nনৃশংসভাবে স্বামী এবং তার দুই সন্তানকে হত্যা করেছে মধ্যপ্রদেশের এক মহিলা। তিনটি খুন করেই থেমে থাকেনি সে৷ পরিবারের অন্য সাত সদস্যকেও আক্রমণ করেছিল সে। তাঁদেরও হত্যা করার চেষ্টা করেছিল। আর এই ঘটনায় দোষী সাব্যস্ত হওয়ায় যাবজ্জীবন কারাদণ্ড হয়েছে ৩০ বছরের রাজওয়া কোলের।\nজানা গেছে, নিজেকে ঈশ্বর ভেবেই এমন কাজ করেছে সে। জেরায় জানিয়েছিল, পরিবারের সদস্যদের হত্যা করার পিছনে তার কোনও দোষ নেই৷ সে স্বয়ং ঈশ্বর। আর তাই এই কাজ করার অধিকার তার আছে। রাজওয়াকে মানসিক বিকারগ্রস্ত বলে মনে করছে পুলিশ। হত্যার দায়ে তাকে গ্রেফতার করা হলে সে নিজেকে দেবী বলে পরিচয়ও দিয়েছিল বলে জানা গেছে।\nকেবল পুলিশ নয়, রাজওয়ার আইনজীবী জানিয়েছেন মানসিক বিকারগ্রস্ত তাঁর মক্কেল৷ আর তাই তাকে মুক্তি দেওয়া হোক। ২০১২ সালে এই হত্যালীলা চালিয়েছিল রাজওয়া৷ আর এই হত্যাকাণ্ডের ঘটনায় প্রথমে তাকে মৃত্যুদণ্ড দিয়েছিল আদালত৷ যদিও পরে তার মানসিক অবস্থার কথা মাথায় রেখে সেই সাজা কমিয়ে যাবজ্জীবন কারাদণ্ড দেওয়া হয়। -সংবাদ প্রতিদিন।\nঅন্যরকম সংবাদ Comments Off on স্বামী ও সন্তানদের হত্যা করে নিজেকে দেবী বলল এই মহিলা! সংবাদটি প্রিন্ট করুন\n« হিলারিকে ভোট দিলেই ম্যাডোনার সঙ্গে শারীরিক সম্পর্কের সুযোগ! (পূর্বের সংবাদ)\n(পরের সংবাদ) পাক-প্রশংসায় ব্রিটেন, নয়াদিল্লির অস্বস্তি »\nদক্ষিণ চীন সাগরের ওপর দিয়ে পরমাণু অস্ত্র বহনে সক্ষম দূরপাল্লার বোমারু বিমান উড়িয়েছে বেইজিং। গতবিস্তারিত\nপ্রাচীন ভারতের পণ্ডিত মল্লনাগ বাৎস্যায়ন রচিত সংস্কৃত সাহিত্যের যৌনাচার সংক্রান্ত গ্রন্থ ‘কামসূত্র’। গ্রন্থের উপজীব্য বিষয়বস্তুবিস্তারিত\n৬ বছরের এক শিশুকে যৌন নির্যাতনের সময় আরমান সিকদার (৩০) নামে মক্তব্যের এক শিক্ষককে হাতেনাতেবিস্তারিত


অনুর্ধ্ব ১৭ জাতীয় গোল্ড কাপ ফুটবল টুর্নামেন্ট উপলক্ষে টাঙ্গাইলে সংবাদ সম্মেলন\n২৪ জানুয়ারি ২০২০, শুক্রবার ১০:২২:২৪ এএম\n২৯ আগস্ট ২০১৯ ০৮:৫১:২১ পিএম বৃহস্পতিবার\nঅনুর্ধ্ব ১৭ জাতীয় গোল্ড কাপ ফুটবল টুর্নামেন্ট উপলক্ষে টাঙ্গাইলে সংবাদ সম্মেলন\nআগামী ১ সেপ্টেম্বর টাঙ্গাইল স্টেডিয়ামে জাতীয় পর্যায়ে জাতির পিতা বঙ্গবন্ধু শেখ মুজিবুর রহমান জাতীয় গোল্ড কাপ ফুটবল টুর্নামেন্ট (অনূর্ধ্ব-১৭) ও বঙ্গমাতা শেখ ফজিলাতুন্নেছা মুজিব জাতীয় গোল্ড কাপ ফুলবল টুর্নামেন্ট বালিকা (অনুর্ধ্ব-১৭) উদ্বোধন উপলক্ষে টাঙ্গাইলে সংবাদ সম্মেলন অনুষ্ঠিত হয়েছে।\nবৃহস্পতিবার সকাল ১১ টায় জেলা প্রশাসকের সম্মেলন কক্ষে এ অনুষ্ঠানের আয়োজন করা হয়। সংবাদ সম্মেলনে লিখিত বক্তব্য পাঠ করেন জেলা প্রশাসক মো. শহীদুল ইসলাম। তিনি বলেন, ১ সেপ্টেম্বর টাঙ্গাইল স্টেডিয়ামে জাতীয় পর্যায়ে জাতির পিতা বঙ্গবন্ধু শেখ মুজিবুর রহমান জাতীয় গোল্ড কাপ ফুটবল টুর্নামেন্ট (অনূর্ধ্ব-১৭) ও বঙ্গমাতা শেখ ফজিলাতুন্নেছা মুজিব জাতীয় গোল্ড কাপ ফুলবল টুর্নামেন্ট বালিকা (অনুর্ধ্ব-১৭) উদ্বোধন করা হবে।\nঅনুষ্ঠানটি উদ্বোধন করবেন যুব ও ক্রীড়া প্রতিমন্ত্রী জাহিদ আহসান রাসেল। এসময় উপস্থিত থাকবেন ব্রাজিলের রাষ্ট্রদূত জোয়াও তাবাজারা ডি অলিভিয়েরা জুনিয়র, যুব ও ক্রীড়া মন্ত্রণালয়ের সচিব ড. মো. জাফর উদ্দীনসহ মন্ত্রণালয় জাতীয় ক্রীড়া পরিষদের কর্মকর্তাবৃন্দ এবং জাতীয় দলের সাবেক ফুটবল খেলোয়াড়।\nএছাড়াও স্থানীয় পর্যায়ের এমপিবৃন্দ, জেলা পরিষদের চেয়ারম্যান ও বিভিন্ন উপজেলা থেকে আগত খেলোড়ার এবং শিক্ষার্থীরা উপস্থিত থাকবে। ১ সেপ্টেম্বর উদ্বোধনী অনুষ্ঠান শুরু হবে দুপুর ১২টায়। এর পর জাতীয় পর্যায়ের সঙ্গীত শিল্পী কনা ও সজল গান পরিবেশন করবেন। দুপুর দুইটায় মন্ত্রী আনুষ্ঠানিক ভাবে জাতীয় পর্যায়ের ফুডবল টুর্ণামেন্টের উদ্বোধন করবেন।\nএছাড়াও খেলার মধ্যাহ্নে ক্ষুদ্র নৃগোষ্ঠী শিল্পীদের নৃত্য ও গান পরিবেশন করা হবে। জাতির পিতা বঙ্গবন্ধু শেখ মুজিবুর রহমান জাতীয় গোল্ড কাপ ফুটবল টুর্নামেন্ট (অনূর্ধ্ব-১৭) উদ্বোধনী খেলায় অংশ নিবে টাঙ্গাইল সদর উপজেলার কাকুয়া ইউনিয়ন ও ছিলিমপুর ইউনিয়ন পরিষদ। বালিকা (অনুর্ধ্ব১৭) খেলায় অংশ নিবে সদর উপজেলা ও নাগরপুর উপজেলা।\nতিনি আরও বলেন, আন্ত:ইউনিয়ন প্রতিযোগিতা থেকে সেরা খেলোয়ারদের নিয়ে গঠিত হবে উপজেলা দল। পরবর্তীতে আন্ত:উপজেলা খেলায় সেরা খেলোয়ার নিয়ে গঠিত হবে জেলা দল। জেলার সেরা খেলায়ারদের নিয়ে গঠিত হবে বিভাগীয় দল। বিভাগীয় পর্যায়ের খেলা থেকে সেরা ৪০ জন খেলোয়ারদের বাছাই করবে যুব ও ক্রীড়া মন্ত্রণালয়। উপজেলা পর্যায়ে খেলা হবে সেপ্টেম্বরের প্রথম ও দ্বিতীয় সপ্তাহে । জেলা পর্যায়ের খেলা হবে সেপ্টেম্বর মাসের তৃতীয় সপ্তাহে। বিভাগীয় পর্যায়ের খেলা হবে সেপ্টেম্বর মাসে চতুর্থ সপ্তাহে।\nএসময় উপস্থিত ছিলেন অতিরিক্ত জেলা প্রশাসক (সার্বিক) মোহাম্মদ মোশারফ হোসেন খান, জেলা ক্রিড়া কর্মকর্তা আলআমিন সবুজ, জেলা সিনিয়র তথ্য কর্মকর্তা কাজী গোলাম আহাদ, জেলা ক্রীড়া সংস্থার সাধারণ সম্পাদক মির্জা মইনুল হোসেন লিন্টু, টাঙ্গাইল প্রেসক্লাবের ভারপ্রাপ্ত সভাপতি শামসাদুল আক্তার শামীম, ভারপ্রাপ্ত সাধারণ সম্পাদক নাসির উদ্দিনসহ বিভিন্ন প্রিন্ট ইলেকট্রনিক মিডিয়ার সাংবাদিকবৃন্দ।


আপসাইড গ্যাপ টু ক্রোউস. ইন্সটাফরেক্স প্রযুক্তিগত নির্দেশকসমূহ\nTechnical indicators / আপসাইড গ্যাপ টু ক্রোউস\nশুধু ঊর্ধ্বমুখী প্রবণতার সময় চার্টে আপসাইড গ্যাপ টু ক্রোউস রিভার্সাল প্যাটার্ন আবির্ভূত হয়। এই ক্যান্ডেলস্টিক প্যাটার্নে দ্বিতীয় ছোট কালো ক্যান্ডেল (তৃতীয় দিন) এবং এর পূর্বের প্রথম ক্যান্ডেলস্টিক বডির মধ্যে একটি গ্যাপ থাকে। আপনার কল্পনাশক্তি ভালো হলে আপনি এর মধ্যে দুইটি কাক দেখতে পাবেন। একারণেই এর নাম এরূপ হয়েছে। এই প্যাটার্ন বিয়ারিশ।\nযখন দ্বিতীয় কালো ক্যান্ডেলের ওপেন প্রাইস প্রথম কালো ক্যান্ডেলের ওপেন প্রাইসের উপরে থাকে এবং ক্লোজিং প্রাইস প্রথম কালো ক্যান্ডেলের ক্লোজিং প্রাইসের নিচে থাকে তখন এই প্যাটার্ন তৈরি হয়। সাদা এবং কালো ক্যান্ডেলের মধ্যে গ্যাপ থাকে। তৃতীয় ক্যান্ডেল দ্বিতীয় ক্যান্ডেলের উপরে ওপেন হয় এবং তাকে আবৃত করে।\nকীভাবে আপসাইড গ্যাপ টু ক্রোউস চিহ্নিত করবেন?\nদীর্ঘ সাদা ক্যান্ডেলের মাধ্যমে ঊর্ধ্বমুখী প্রবণতা চলমান থাকে;\nসাদা ক্যান্ডেলকে অনুসরণ করে একটি গ্যাপ রেখে কালো ক্যান্ডেল তৈরি হয়;\nদ্বিতীয় কালো ক্যান্ডেলের ওপেন প্রাইস প্রথম কালো ক্যান্ডেলের ওপেন প্রাইসের উপরে, অন্যদিকে দ্বিতীয় কালো ক্যান্ডেলের ক্লোজিং প্রাইস প্রথম কালো ক্যান্ডেলস্টিক বডির নিচে হয়। দ্বিতীয় কালো ক্যান্ডেল প্রথম ক্যান্ডেলকে আবৃত করে;\nদ্বিতীয় কালো ক্যান্ডেলের ক্লোজ প্রাইস বড় সাদা ক্যান্ডেলের ক্লোজ প্রাইসের উপরের হয়।\nবিয়ারিশ কাঠামোর মতই, আপসাইড গ্যাপ টু ক্রোউস একটি সাদা ক্যান্ডেল তৈরি করে যাত্রা শুরু করে। পরের দিন, একটি গ্যাপ রেখে লেনদেন শুরু হয়, কিন্তু মূল্য বৃদ্ধি পায় না এবং ওপেন লেভেলের নিচে ক্লোজ হয়, ফলে কালো ক্যান্ডেল তৈরি হয়।\nপরের দিন আরও উপরে ট্রেডিং সেশন শুরু হয়, এরপর মূল্য কমতে থাকে এবং পূর্বের ক্লোজ লেভেলের নিচে ক্লোজ হয়। তখনও প্রথম সাদা ক্যান্ডেলের ক্লোজ প্রাইসের উপরের এর ক্লোজ প্রাইস থাকে। এই সময় বাজারের বুলিশ পরিস্থিতি মিলিয়ে যায়।\nআপসাইড গ্যাপ টু ক্রোউস প্যাটার্ন অনেকটা সহজ। মূল্য যদি পরের দিন সাদা ক্যান্ডেলের মধ্যে ক্লোজ প্রাইস তৈরি করে তাহলে টু ক্রোউস প্যাটার্ন তৈরি হয়।\nএই প্যাটার্ন একক ক্যান্ডেলের মধ্যে নিয়ে আসা যায়, যার সাদা ক্যান্ডেলস্টিক বডি প্রথম দিনের সাদা ক্যান্ডেলস্টিক বডি থেকে বড়, অনেকটা ঊর্ধ্বমুখী ছায়ার মত।\nএই কাঠামোর উপর ভিত্তি করে কোনো পদক্ষেপ গ্রহণ করার আগে নিশ্চিত হোন যে, প্যাটার্ন সম্পূর্ণ বিয়ারিশ নয়।\nআপসাইড গ্যাপ টু ক্রোউস এর প্যাটার্ন ম্যাট হোল্ড প্যাটার্ন থেকে ভিন্ন, কারণ তৃতীয় দিনের কালো ক্যান্ডেলস্টিক দ্বিতীয় দিনের ওপেন প্রাইসের নিচ থেকে শুরু হয় না এবং প্রথম দিনের বডি থেকে উপরে অবস্থান করে না। তৃতীয় দিনের ঘটনার উপর ভিত্তি করে প্রথম দুই দিনের কাঠামো ইভিনিং স্টার হতে পারে।


'মণিকর্ণিকা'-র সঙ্গে 'বাহুবলী ২'-এর এত মিল! যিশু-কঙ্গনা মাতালেন প্রথম ট্রেলারে | Manikarnika trailer launch , Kangna jishu film Video reminds of BAHUBALI2- Bengali Oneindia\n38 min ago দিল্লি চলো! কৃষক আন্দোলনের অলিন্দে দিল্লিতে কেন্দ্র বিরোধী শক্তির বল প্রদর্শন\n| Updated: Wed, Dec 19, 2018, 11:40 [IST]\nবহু প্রতিক্ষিত ছবি 'মণিকর্ণিকা'র ট্রেলার মুক্তি পেয়েছে সদ্য। কঙ্গনা ,যিশু সেনগুপ্ত অভিনীত এই ছবি ২০১৯ সালের অন্যতম ব্লকবাস্টার ছবি হয় কী না তা নিয়ে দ্বন্দ্ব থাকতে পারে। তবে ছবির ট্রেলার মুক্তি পেতেই তা ট্রেন্ডিং এ। প্রসঙ্গত 'বাহুবলী' ছবির লেখক বিজয়েন্দ্র প্রসাদ 'মণিকর্ণিকা' ছবিরও চিত্রনাট্য লিখেছেন। ঝাঁসির রানী লক্ষ্মীবাঈকে নিয়ে তৈরি এই ছবির ট্রেলারের প্রতিটি দৃশ্য যেন কোথাও মনে করিয়ে দিচ্ছে সেই 'বাহুবলী' ছবিকে।\n২০১৯ সালের ২৫ জানুয়ারি মুক্তি পাচ্ছে কঙ্গনা অভিনীত 'মণিকর্ণিকা'। ছবিটি হিন্দি ছাড়াও তামিল , তেলগু ভাষায় মুক্তি পেতে চলেছে।\n'বাহুবলী ২' ছবিতে দেবসেনার চরিত্রে অনুষ্কা শেট্টি মন কেড়ে নিয়েছিলেন দর্শকদের। যোদ্ধাবেশের এক সুন্দরী রাজকুমারীর ভূমিকায় দেখা গিয়েছিলে তাঁকে। আর তাঁর অ্যাকশনও বেশ সমাদৃত হয় দর্শকের কাছে। 'বাহুবলী ২' ছবির সেই সমস্ত অ্যাকশন, বিভিন্ন দৃশ্যের স্মৃতি যেন উস্কে দিল 'মণিকর্ণিকা' ছবির ট্রেলার।\nছবিতে কঙ্গনা রানাওয়াত ছাড়াও রয়েছেন টলিউড তারকা যিশু সেনগুপ্ত। ঝঁসির রানী লক্ষ্মীবাঈয়ের চরিত্রে কঙ্গনাকে যে ছবিতে অ্যাকশন স্টার হিসাবে পাওয়া যাবে তা ট্রেলারেই প্রকাশিত। তবে যিশুএ এই ছবির ট্রেলারে নজর কাড়ছেন।\nছবি ঘিরে বিতর্ক!\nকঙ্গনা অভিনীত এই ছবির শ্যুটিং ঘিরে একাধিক বিতর্ক তৈরি হয়। ছবির শ্যুটিং মাঝ পথে ছেড়ে যান ছবির পরিচালক।'মণিকর্ণিকা'র বাকি অংশের শ্যুটিং তথা পরিচালনার দায়িত্ব গিয়ে পড়ে কঙ্গনার কাঁধে! কঙ্গনার সঙ্গে অভিনয়ে সমস্যার দরুন , সেট ছেড়ে চলেযান অভিনেতা সোনু সুদও। তবে য়াবতীয় বিতর্ক পেরিয়ে এবার মুক্তির পথে 'মণিকর্ণিকা'।\nkangna ranaut video trailer bahubali2কঙ্গনা রানাউত বাহুবলী ২ ভিডিও\nManikarnika trailer launch , Kangna jishu film Video reminds of BAHUBALI 2.


.: ফাল্গুনী মুখোপাধ্যায়\nবাংলা সিনেমার কমেডিয়ানরা\nবাঙালির জীবন থেকে নির্মল হাসি কবেই চলে গেছে । একটা সময় ছিল যখন চলচ্চিত্র, নাটক, রেডিও, কিংবা সাহিত্যে হাস্য-কৌতুকের উপস্থিতি ছিল মর্যাদাময় । গানের জলসাতে হাস্য-কৌতুকের অনুষ্ঠান থাকতোই । অনেক কিছুর মতই বাঙালির সমাজজীবন থেকে নির্মল হাস্যকৌতুকও হারিয়ে গেছে । বাংলা চলচ্চিত্র ও পেশাদারী মঞ্চের নাটকে নবদ্বীপ হালদার, তুলসী চক্রবর্তী, শ্যাম লাহা, নৃপতি চট্টোপাধ্যায়, হরিধন মুখোপাধ্যায়, শীতল বন্দ্যোপাধ্যায়,অজিত চট্টোপাধ্যায়, অনুপ কুমার, জহর রায়, রবি ঘোষ, সন্তোষ দত্ত প্রমুখ – এক দীর্ঘ তালিকা আর হাসির গানে রঞ্জিৎ রায়, মিন্টু দাসগুপ্ত, দীপেন মুখোপাধ্যায় প্রমুখ কত নাম ।\nএখন বাংলা সিনেমায় কৌতুক অভিনয় থাকে না, হাসির সিনেমা তো দূরের কথা । পঞ্চাশ থেকে সত্তর দশক পর্যন্ত বাংলা সিনেমায় কৌতুকাভিনেতারা সিনেমার প্রযোজক-পরিচালকদের কাছে গুরুত্ব পেতেন আর সিনেমার দর্শকরা পেতেন নির্মল আনন্দ । গত শতকের পঞ্চাশ থেকে আশির দশক এই সময়কালকে বলি বাংলা ছায়াছবির স্বর্ণযুগ । তখনকার সিনেমার নির্মাণে পরিচালকদের একটা রসায়ন ছিল বাঙালির আটপৌরে জীবনের হাসিকান্নার গল্প, ভালো অভিনয়, আর মন আন্দোলিত করা সঙ্গীত । ‘ভালো অভিনয়’এই ধারণার মধ্যে কৌতুকাভিনয়ও ধরতে হবে । কান্না ও কান্নায় চাপা পড়া হাসি ভিন্ন জীবনই অসম্পূর্ণ । কৌতুক অভিনয় করেই চার্লি চ্যাপলিন বিশ্বের সর্বকালের শ্রেষ্ঠ অভিনেতা । তাঁর সিনেমা শ্রেষ্ঠ প্রতিবাদী সিনেমাও ।\nবাংলা চলচ্চিত্র শিল্পের পিতৃপুরুষের মর্যাদা পান ধীরেন্দ্রনাথ গঙ্গোপাধ্যায় (বা ডি জি) । বাংলা ছায়াছবির পথচলা শুরু হয় ১৯১৯এর ১৯শে নভেম্বর কর্নওয়ালিশ থিয়েটারে (পরে যেটির নাম হয়েছিল ‘শ্রী’) ‘বিল্বমঙ্গল’ ছবির মুক্তির মধ্য দিয়ে । বিল্বমঙ্গলের নির্মাতা ছিল ম্যাডান কোম্পানী, পরিচালক রুস্তমজি ধোতিওয়ালা আর অভিনেতৃরা ছিলেন এংলোইন্ডিয়ান (নির্বাক চলচ্চিত্র যুগে এংলো ইনডিয়ানরা নায়িকার ভূমিকায় থাকতেন ) । এর দু বছর পরে ধীরেন্দ্রনাথের উদ্যোগে নির্মিত হল কমেডি ছবি ‘বিলাৎ ফেরত’ মুখ্য ভূমিকায় ধীরেন্দ্রনাথ । সেদিনের ইংরাজি নবিশ বাঙালি বাবুদের দেশীয় মানুষদের প্রতি ঘৃণা ও ইংরাজ প্রীতির প্রতি তীব্র ব্যঙ্গ ছিল এ ছবির কাহিনীসার । চার্লি চ্যাপলিনের অভিনয় ধারা অনুসরণ করতেন ধীরেন্দ্র নাথ । অর্থাৎ আমরা দেখলাম সম্পূর্ণ বাঙালি উদ্যোগে নির্মিত প্রথম চলচ্চিত্রটিই ছিল কৌতুক-ব্যঙ্গরসাত্মক সিনেমা । বাংলা সিনেমা কথা বলতে শুরু করলো ১৯৩১এ অর্থাৎ স্ববাক হল । প্রমথেশ বড়ুয়া ১৯৩৯এ নির্মাণ করলেন একটি কমেডি ছবি ‘রজত জয়ন্তী’ । চলচ্চিত্র বিশেষজ্ঞরা বলেন, স্বাধীনতার পূর্বে বড়ুয়ার ‘রজতজয়ন্তী’ ছিল সেরা কমেডি ছবি ।\nচল্লিশের দশকটা বাংলার সমাজ জীবনে সুখের সময় ছিল না । ১৯৪৩এর মন্বন্তরে মৃত্যুর হাহাকার, ‘৪৬এর ভাতৃঘাতি দাঙ্গা আর ১৯৪৭এ দেশভাগ, ভিটেহারা উদবাস্তু স্রোত, সিনেমার পক্ষে অনুকুল সময় ছিল না । বাংলা ছবির বাজার দুই তৃতিয়াংশ সঙ্কুচিত হয়ে গেলো দেশভাগের ফলে । তবু, ‘কত রঙ্গ বঙ্গদেশে তবু রঙ্গে ভরা’ । ১৯৫০/৫২র মধ্যে উঠে এসেছিলেন এক ঝাঁক কৌতুকাভিনেতা – তুলসী চক্রবর্তী, হরিধন মুখোপাধ্যায়, ভানু বন্দ্যোপাধ্যায়, জহর রায়, নবদ্বীপ হালদার, নৃপতি চট্টোপাধ্যায়, অনুপকুমার, অজিত চট্টোপাধ্যায়, শ্যাম লাহা প্রমুখ ।\n১৯৫১তে মুক্তি পেল রস-সাহিত্যিক বিভূতিভূষণ মুখোপাধ্যায়ের গল্প নিয়ে সম্পূর্ণ হাসির ছবি ‘বরযাত্রী’ । এটিই সম্ভবত স্বাধীনতার পরে নির্মিত প্রথম হাসির সিনেমা । অভিনয় করেছিলেন কালি বন্দ্যোপাধ্যায়, সত্য বন্দ্যোপাধ্যায়, ভানু বন্দ্যোপাধ্যায়, অজিত চট্টোপাধ্যায়, অনুপকুমার, জহর রায় প্রমুখ,। ‘বরযাত্রী’র পর ১৯৫৩তে পেলাম হাসির ছবি ‘সাড়ে চুয়াত্তর’ । বলা যায় সাড়ে চুয়াত্তর বাংলা কমেডি ছবির ধারা নির্দেশ করে দিল । এই ছবিতে ভানু বন্দ্যোপাধ্যায়ের একটি সংলাপ ‘মাসিমা মালপো খামু’ প্রবাদের মত হয়ে গেল । তারপর পঞ্চাশ ও ষাটের দশকে অনেক কমেডি ছবি নির্মিত হল । ‘পাশের বাড়ি’ (১৯৫২), ‘ওরা থাকে ওধারে’ (১৯৫৪), ‘টনসিল’(১৯৫৬), ভানু পেল লটারি’ (১৯৫৮), ‘যমালয়ে জীবন্ত মানুষ’ (১৯৫৮) ‘পার্সোনাল এসিসট্যান্ট’ (১০৫৯), ভ্রান্তি বিলাস’ (১৯৬৩), ভানু গোয়েন্দা জহর এসিসট্যান্ট (১৯৭১) । তখন ভানু বন্দ্যোপাধ্যায়কে ছাড়া কমেডি ছবি বা সাধারণ সিনেমায় কমেডি অভিনয় ভাবা যেতো না । এমনই অপরিহার্য ছিলেন বাংলা সিনেমার সেরা কমেডিয়ান ভানু বন্দ্যোপাধ্যায় ।\nআশির দশকের মধ্যভাগ থেকে বাংলা সিনেমায় কমেডি অভিনয়ের এক শূন্যতা এল । তুলসী চক্রবর্তী চলে গেছেন অনেক আগেই ডিসেম্বর ১৯৬১তে, নৃপতি চট্টোপাধ্যায় মে ১৯৭৫এ জহর রায় অগস্ট ৭৭এ । একএকে চলে গেলেন অনুপকুমার ( সেপ্টেম্বর ৮৮), সন্তোষ দত্ত (ফেব্রুয়ারি ৮৮) আর রবি ঘোষ (ফেব্রুয়ারি ৯৭) । নব্বইএর শেষ পৌঁছে বাংলা সিনেমা হয়ে পড়লো কমেডি অভিনয় হীন । নবীন অভিনেতা অনেক এলেন বটে কিন্তু তারা কেউই ভানু বন্দ্যোপাধ্যায়, জহর রায়, রবি ঘোষ, সন্তোষ দত্তদের উচ্চতা ছুঁতে পারলেন না । আমরা জানি কমেডিয়ানরা শুধুমাত্র কৌতুকাভিনেতা নন, ভালো অভিনেতা । আর কে না জানি যে বিশ্বের সর্বকালের শ্রেষ্ঠ অভিনেতা চার্লি চ্যাপলিন শ্রেষ্ঠ কমেডিয়ানও বটে । বাংলা সিনেমার ভানু বন্দ্যোপাধ্যায়, জহর রায়, তুলসী চক্রবর্তী, অনুপকুমার, রবি ঘোষ, সন্তোষ দত্তরা কমেডিয়ান হয়েও উচ্চমানের চরিত্রাভিনেতার মর্যাদা পেয়েছেন ।\nপঞ্চাশের দশকে পূর্ববঙ্গ থেকে ভিটামাটি ছেড়ে আসা বাঙালিরা কলকাতা ও পশ্চিমবঙ্গবাসীর কাছে খুব অভিপ্রেত ছিলেন না তাদের ভাষাকে ভাঁড়ামির উপকরণ হিসাবে ব্যবহৃত হত গল্প, উপন্যাস, থিয়েটা্ সিনেমায় । ভানু বন্দ্যোপাধ্যায় এই আঞ্চলিক ভাষা ব্যবহার করে বাংলা সিনেমায় কমেডি অভিনয়ে এক নতুন মাত্রা নিয়ে এলেন, সৃষ্টি করলেন কমেডি অভিনয়ের একটা টাইপ । অথচ এই টাইপের বাইরে গিয়ে অসামান্য অভিনয় করেছিলেন ‘জমালয়ে জীবন্ত মানুষ’ ‘ভানু গোযেন্দা জহর এসিসট্যান্ট’, ‘ভ্রান্তি বিলাস’, ‘পার্সোনাল এসিসট্যান্ট’ ছায়াছবিতে । কমেডি অভিনয়ে ভানু যে টাইপ সৃষ্টি করেছিলেন সেটি পরবর্তীকালে আর কেউ ছুঁতে পারলেন না । সিনেমা থিয়েটারের কমেডিয়ানদের একটা বেদনা, একটা উপেক্ষার যন্ত্রণা বয়ে বেড়াতে হয় সারা জীবন । অনাবিল হাসি বিলোচ্ছেন যারা সেই আনন্দের পেছনে তাদের চাপা কান্নার কথা তারা দর্শকরা বুঝতে পারেন না। সে সব কান্নার কিছু বৃত্তান্ত রাজ কাপুরের ‘মেরা নাম জোকার’ কিংবা গৌতম ঘোষের ‘বাঘ বাহাদুর’ ছবিতে দেখেছি । কমেডিয়ানের জীবনের বেদনা নিয়ে ভানু ব্যানার্জীকে প্রধান চরিত্রে নিয়ে একটি ছবি হয়েছিল ‘নির্ধারিত শিল্পীর অনুপস্থিতিতে’ । সিনেমায় আসার আগে ভানু থিয়েটারে চন্দ্রগুপ্ত নাটকে চানক্যের মত কঠিন চরিত্রে অভিনয় করেছিলেন । অথচ সিনেমায় তিনি কমেডিয়ান হয়েই রইলেন । চরিত্রাভিনেতা হিসাবে তাঁর মূল্যায়ন হয়নি । সত্যজিৎ রায় ‘পরশ পাথর’ সিনেমায় তুলসী চক্রবর্তীর অভিনয় প্রতিভার ব্যবহার করেছিলেন, ‘পলাতক’ ছবিতে তরুণ মজুমদার অনুপকুমারের অবিস্মরণীয় অভিনয় প্রতিভার মর্যাদা দিয়েছিলেন তাঁকে প্রধান চরিত্রে নির্বাচিত করে । ভানু বন্দ্যোপাধ্যায়ের এটুকুই প্রাপ্তি যে তিনি বাংলা সিনেমায় এতাবৎ কালের সেরা কমেডিয়ান । চলচ্চিত্র ইতিহাসবিদ ও গবেষক স্বপন কুমার ঘোষের একটা লেখা থেকে উধৃতি দিই – “ ‘লাইমলাইট’ দেখে বাড়িতে এসে কেঁদেছিলেন ভানুদা। স্বগতোক্তির মতো করে সেদিন তাঁর স্বজনদের তিনি বলেছিলেন, ‘‘মইর্যা গেলেও লোকে বিশ্বাস করব না, কইব আমি হ্যালারে হাসাইতাছি। আমাগো দেশে এইটাই ট্র্যাজেডি, কমেডিয়ানরে লোকে ভাঁড় ভাবে” । কৈশোরে স্বদেশী আন্দোলনে জড়িয়ে পড়া শহিদ বিপ্লবী দীনেশ গুপ্তর বাল্যবন্ধূ ভানু (প্রকৃত নাম সাম্যময়) তাঁর ৩৭ বছরের সিনেমা জীবনে অভিনয় করেছেন ২৩৫টি চলচ্চিত্রে । তাঁর নিজের কথায় ‘‘বৈজ্ঞানিক বিশ্লেষণে ও দৃষ্টিভঙ্গিতে যা কিছু সমাজের, সাধারণ মানুষের স্বার্থের পরিপন্থী, আমি দরকার মতো, সাধ্য মতো তার বিরুদ্ধে মানুষকে খোঁচা দিয়ে জাগানোর জন্য নাটক, সিনেমা করে যেতে চাই— তা সে ব্যঙ্গ বা সিরিয়াস, যা কিছু হোক না কেন। এটাই আমার কমিটমেন্টের শেষ কথা” ।\nভানু বন্দ্যোপাধ্যায়ের কথা এলেই অবধারিতভাবে এসে যায় জহর রায়ের কথা, দুজনে যেন মাণিকজোড়, একই ব্রাকেটে দুটি নাম ভানু-জহর । চার্লি চ্যাপলিনকে গুরু মেনেছিলেন ভানুর চেয়ে এক বছর আগে সিনেমায় আসা জহর রায় । ভানুর প্রথম ছবি ১৯৪৭এ আর জহরের ১৯৪৬এ । ঋত্বিক ঘটক, সত্যজিৎ রায় ও মৃণাল সেন তিন কৃতি চিত্র পরিচালকের ছবিতেই জহর অভিনয় করেছেন । কমেডি অভিনয়ে জহর রাহের প্রধান অস্ত্র ছিল শরীরি অভিনয় । চিত্র পরিচালক তরুণ মজুমদার মত প্রকাশ করেছিলেন “ওঁর গায়ে কমেডিয়ানের তকমা জুড়ে দেওয়া অনুচিত।’’ ঋত্বিক ঘটকের সূবর্ণরেখায় ফোরম্যান মুখার্জী, সত্যজিতের হাল্লারাজার মন্ত্রী, তরুণ মজুমদারের ‘পলাতকএ সেই যাত্রাপাগল কবিরাজ চরিত্রাভিনেতা হিসাবে ভোলা যায় না জহর রায় কে । থিয়েটারেও তিনি অভিনয় দক্ষতার পরিচয় রেখেছেন । কলকাতার রংমহল থিয়েটার যখন মালিক বন্ধ করে দিয়েছিল তখন তিনি উদ্যোগ নিয়ে রঙমহল শিল্পীগোষ্ঠী গড়ে থিয়েটার চালিয়ে গিয়েছিলেন । শুধু কমেডিতে আটকে না থেকে সিনেমায় এবং থিয়েটারেও নতুন নতুন চরিত্রে রূপায়ন করতেন শক্তিশালী চরিত্রাভিনেতা জহর রায় । তবু জহর রায়ের গায়ে কমেডিয়ানের তকমাই লেগে আছে । কোন অভিনেতাই নিজের গায়ে লেগে থাকা কমেডিয়ানের তকমা ভাংতে পারেন না, জহর রায়ও পারেননি । ‘দেহপট সনে নট সকলি হারায়’ ১৯৭৪এ শরীর ভাংতে শুরু করল । অমন গোলগাল শরীর ভেঙে যেন কঙ্কাল । সিনেমায় কাজ পাওয়া বন্ধ হল । ১৯৭৭এর ১১ই অগস্ট, ৩২ বছর ধরে সিনেমা-থিয়েটারের দর্শককে নির্মল আনন্দ বিলানো জহর রায়ের মৃতদেহের পাশে শুধু সৌমিত্র চট্টোপাধ্যায়, ভানু বন্দ্যোপাধ্যায় আর পাড়ার কিছু ছেলে । ভেঙ্গে পড়ে ভানু বন্দ্যোপাধ্যায় বলেছিলেন ‘জহরের কি দেশের কাছে এইটুকুই পাওনা ছিল সৌমিত্র? অন্য দেশ হলে স্যার উপাধি পেত।’ ভানু-জহর ব্রাকেট ভেঙে জহর চলে গেলেন, ব্রাকেটের অপর জন ভানু গেলেন আরো ছ বছর পরে ।\nবাংলা সিনেমা কথা বলতে শুরু করেছিল অর্থাৎ স্ববাক হয়েছিল ১৯৩১এ । ১৯৩২এও ১০টি নির্বাক ছবি নির্মিত হয়েছিল । ১৮৩৩এ একটিও নয় অর্থাৎ ১৯৩৩ থেকে পুরোপুরি স্ববাক চলচ্চিত্রের যুগ । বাংলা সিনেমার আদিপর্বে বা প্রথম দশকে কমেডিয়ান বলতে ছিলেন তুলসী চক্রবর্তী , নবদ্বীপ হালদার, শ্যাম লাহা আর নৃপতি চট্টোপাধ্যায় । হলিউডি কমেডি জুটির অনুকরণে বাংলা সিনেমাতেও নবদ্বীপ হালদার- শ্যাম লাহা জুটি বেঁধেছিলেন । দুজনকে নিয়ে ‘মাণিকজোড়’ নামে একটা সিনেমাও হয়েছিল । শ্যাম লাহা গান গাইতে পারতেন, পারতেন তবলা বাজাতে । লখনৌতে একটি সঙ্গীতানুষ্ঠানে পাহড়ি সান্যালের গানের সঙ্গে তবলা বাজিয়েছিলেন । পাহাড়ি সান্যাল শ্যামকে সিনেমায় নামতে বলেন এবং প্রমথেশ বড়ুয়ার সঙ্গে আলাপ করিয়ে দেন । বাংলা সিনেমায় শ্যাম লাহা এলেন ১৯৩৪এ । হিন্দিতে কথা বলতে জানা ও চেহারার গুনে বোকা বোকা অবাঙালি চরিত্র, মারোয়ারি ব্যবসায়ী, বড়বাজারের গদির মালিক ইত্যাদি চরিত্রে অভিনয় করার জন্য শ্যাম লাহার ডাক পড়তো । নবদ্বীপ হালদারের প্রসিদ্ধি ছিলবিকৃত কন্ঠস্বর ও গ্রাম্য ভাষায় সংলাপ উচ্চারণ । গ্রামফোন রেকর্ডে দুজনের বেশ কয়েকটি কৌতুক নক্সা তখন জনপ্রিয় হয়েছিল ।\nখুবই শক্তিশালী অভিনেতা ছিলেন নৃপতি চট্টোপাধ্যায় । লোক হাসানোর জন্য কোন রকম ভাঁড়ামির আশ্রয় নিতেন না । অঙ্গভঙ্গি ও বাচনভঙ্গিতে এক স্বাতন্ত্র নিয়ে এসেছিলেন তিনি । ১৯৩৬এ প্রথম ছবি ‘দ্বীপান্তর’ থেকে ১৯৭৫ পর্যন্ত শতাধিক ছবিতে অভিনয় করেছিলেন অকৃতদার নৃপটি চট্টোপাধ্যায় । কোন বড় বা প্রচারের আলো পড়ার মত চরিত্রে অভিনয় করার সুযোগ তিনি পাননি তাঁর প্রায় চল্লিশ বছরের সিনেমা জীবনে, তবু যেটুকু সুযোগ পেয়েছিলেন তাতেই তিনি বাংলা সিনিমার কমেডি অভিনয়ে স্মরণীয় হয়ে আছেন । ১৯৪৩এ সিনেমায় এলেন হরিধন মুখোপাধ্যায় । তার বছর পাঁচেক আগেই নাট্যাচার্য শিশিরকুমার ভাদুড়ির দলে নাট্যাভিনয় শুরু করেছিলেন । বিচিত্র জীবন ছিল তাঁর । হাতিবাগান বাজারে আলু বিক্রি করেছেন, মনিহারি দোকান দিয়েছেন, স্যার আশুতোষ আর ঠাকুরবাড়িতে রবীন্দ্রনাথকে গান শুনিয়েছেন । এহেন হরিধন বাংলা সিনেমায় কমেডি অভিনয়ে যেন নতুন সংজ্ঞা নির্দেশ করে দিলেন । ছন্দময় সংলাপ উচ্চারণ ও বাচিক অভিনয়ে একটা নিজস্বতা বজায় রাখতেন তিনি ।\nশক্তিশালী অভিনেতা অনুপকুমারের গায়েও কমেডিয়ানের তকমা লেগে আছে । অথচ কমেডি অভিনয়ের বাইরেও নায়ক ও খল চরিত্রেও সফল তিনি । তরুণ মজুমদারের ‘পলাতক’ (১৯৬৩)এ নায়কের ভূমিকায় অনুপের অবিস্মরণীয় অভিনয় তাঁকে শ্রেষ্ঠ অভিনেতার সম্মান এনে দিয়েছিল । ১৯৬৫তে তরুণ মজুমদারের ‘আলোর পিপাসা’ ছবিতে তাকে খলচরিত্রে অভিনয় করতে দেখেছি । ১৯৩৮এ মাত্র ৮ বছর বয়সে শিশুশিল্পী রূপে বাংলা সিনেমায় এসেছিলেন অনুপ । তারপর ১৯৯৭এ মৃত্যুর আগে পর্যন্ত ৩৫০ ছবিতে অভিনয় করেছেন । সম্ভবত কোন একজন শিল্পীর এতো বিপুল সংখ্যক ছবিতে অভিনয় করার নজির বাংলা সিনেমায় নেই ।\n১৯৫৩র সিনেমা ‘সাড়ে চুয়াত্তর’ বাংলা কমেডি সিনেমার একটা মাইলফলক হয়ে আছে । উত্তমকুমার – সুচিত্রা সেনের রোমান্টিক জুটির নির্মাণ এই ছবিতেই হয়েছিল। এই জন্য নয়, সাড়ে চুয়াত্তরকে মাইল ফলক বলবো এই জন্য যে এই ছবি থেকেই বাংলা চলচ্চিত্রে কমেডি সিনেমা সিনেমা নির্মাণের এক দিকনির্দেশ হয়ে আছে । তখনকার বাংলা সিনেমার প্রায় কমেডি অভিনেতার সমাবেশ ঘটেছিল এই ছবিতে । তুলসী চক্রবর্তী, নবদ্বীপ হালদার, নৃপতি চট্টোপাধ্যায়, হরিধন মুখোপাধ্যায়, শ্যাম লাহা, ভানু বন্দ্যোপাধ্যায়, জহর রায়, শীতল বন্দ্যোপাধ্যায় – কে ছিলেন না এ ছবিতে ! আর একটা কথাও মনে রাখা দরকার যে, স্ববাক বাংলা সিনেমার বয়স তখন মাত্র কুড়ি বছর । এবং এই শিল্পীরাই পরবর্তী ত্রিশ বছর বাংলা সিনেমায় কমেডি অভিনয়ের চাহিদা মিটিয়েছেন এবং কমেডি অভিনয়ের দৃঢ় ভিত্তি নির্মাণ করেছেন ।\n১৯৫৩র সাড়ে চুয়াত্তরের পর বাংলা সিনেমা পেয়েছিল তিন শক্তিমান কমেডি অভিনেতাকে, তাঁরা হলেন রবি ঘোষ, সন্তোষ দত্ত ও চিন্ময় রায় । সিনেমায় আসার আগে রবি ঘোষ ছিলেন উৎপল দত্তর লিটল থিয়েটার গ্রুপে । ১৯৫৮এ উৎপল দত্তর ‘অঙ্গার’ নাটকে তাঁর অবিনয় সাফল্য রবি ঘোষকে সিনেমায় টেনে আনে । সিনেমায় প্রথম অভিনয় ১৯৫৯এ । তারপর ১৮৬২তে সত্যজিৎ রায়ের ‘অভিযান’এর পর তপন সিংহর ‘গল্পহলেও সত্যি’ তে অবিস্মরণীয় অভিনয় । এবং ১৯৬৮তে ‘গুগাবাবা’। প্রায় ২০০বাংলা সিনেমায় রবি ঘোষের উজ্বল উপস্থিতি । রবি ঘোষ বাংলা সিনেমায় কমেডি অভিনয়ে এক মার্জিত ধারা নিয়ে এলেন, যা তাঁর নিজস্ব, দর্শককে জোর করে হাসানোর কোন চেষ্টা করতেন না । রবির অভিনয়ের বৈশিষ্ট্য তাঁর সংলাপ বলার টাইমিং এবং মুহুর্তে মুখের ভাব পরিবর্তন । রবি ঘোষের অভিনয় প্রসঙ্গে সৌমিত্র চট্টোপাধ্যায় ও উৎপল দত্তর মন্তব্য স্মরণযোগ্য । সৌমিত্র চট্টোপাধ্যায় মন্তব্য করেছেন –“রবি বড় মাপের অভিনেতা ছিল বলেই বড় মাপের কৌতুকাভিনেতা হতে পেরেছিল ...যিনি বিশ্বের সেরা অভিনেতা তিনিই বিশ্বের সেরা কৌতুকাভিনেতা – চার্লস চ্যাপলিন” । আর উৎপল দত্ত লিখেছেন ... “এন্ড হি হ্যাস নাউ বিকাম হোয়াট হি ওয়ান্টেড টু বি, পারহ্যাপস দি সুপ্রিম কমেডিয়ান ইন আওয়ার সিনেমা ... হি ইস পারহ্যাপস দি বেস্ট অ্যাক্টর আই হ্যাভ এভার হ্যাড দি অনার টু ওয়ার্ক উইথ” । বাংলা সিনেমায় কমেডি অভিনয়ে ভানু-জহর –রবি ঘোষদের দাপটের কালেই এসেছিলেন চিন্ময় রায়, দর্শক যাকে মনে রেখেছেন টেনিদার চরিত্র সৃষ্টীর জন্য ।\nসিনেমার নায়ক নায়িকার মতই কমেডিয়ানরাও তাদের সৃষ্ট চরিত্রের জন্য দর্শক মনে স্মরণীয় হয়ে থাকেন বহুদিন । তুলসী চক্রবর্তীর পরেশ বাবু (পরশ পাথর), রবি ঘোষের বাঘা ও গল্প হলেও সত্যির রাধুনী, চিন্ময় রায়ের ননী গোপাল ও টেনিদা । সেইরকমই লালমোহন বা জটায়ুর চরিত্র সৃষ্টির মধ্য দিয়ে সন্তোষ দত্তও স্মরণিয় হয়ে আছেন । তার মৃত্যুর পর অনুপ কুমার, রবি ঘোষ ও বিভু ভট্টাচার্য জটায়ুর চরিত্রে অভিনয় করেছিলেন কিন্তু এদের কেউই সন্তোষ দত্তর অভিনয়কে ছুঁতে পারেননি । পেশায় আইনজীবি সন্তোষ দত্ত খুব বেশি সংখ্যক সিনেমায় অভিনয় করেননি । তার ছবির সংখ্যা পঞ্চাশেরও কম । তারই মধ্যে বাংলা সিনেমায় কমেডি অভিনয়কে এক অভিজাত উচ্চতায় নিয়ে গিয়েছিলেন । শিশুসুলভ অপাপবিদ্ধ মুখভঙ্গি তাঁরকথা বলা চোখের ভাষা ছিল তার অভিনয়ের সম্পদ ।\nবাংলা সিনেমার জন্মলগ্ন থেকে প্রায় সব সার্থক কমেডিয়ানদের ছুঁয়ে গেলাম, কিন্তু একজনের কথা এখনও বলিনি । আসলে তাঁকে আর কারো সঙ্গে মেলানো যায় না , তিনি এক ও অদ্বিতীয়, অনন্য তুলসী চক্রবর্তী । বাংলা সিনেমার নিতান্ত শৈশবে তিনি এসেছিলেন (১৯৩২ – পুনর্জন্ম ছবিতে) । এর অনেক আগেই সবে কৈশোর পেরনো তুলসী থিয়েটারে এসেছিলেন জ্যাঠামশাইএর হাত ধরে তবলা বাদক হিসাবে, এবং পরে অভিনয়ে । জীবনের বিচিত্র অভিজ্ঞতা অর্জিত ছিল নির্লোভ এই মানুষটির । শৈশবে পিতার অকালমৃত্যুর কারণে স্কুলের গন্ডি পেরনো হয়নি । চিৎপুরে একটা মদের দোকানে বয়ের কাজ, তারপর ঘড় সারাইয়ের দোকানের কাজ ফেলে পালালেন রেঙ্গুনে, হলেন সার্কাসের জোকার । ভালো লাগলো না । ফিরে এসে জ্যাঠামশাইএর হাত ধরে এলেন স্টার থিয়েটারে, হলেন পাঁচ টাকা বেতনের তবলা বাদক, পরে অভিনয়ে । জীবনের এই বিচিত্র অভিজ্ঞতা আর শিবপুর থেকে সেকেন্ড ক্লাস ট্রামে স্টুডিও যাতায়াতের সুবাদে নানা চরিত্রের মানুষকে পর্যবেক্ষনই ছিল তাঁর বাস্তব ঘেঁষা অভিনয়ের রসদ । বলেছেনও সে কথা “চোখ কান খোলা রাখি, আর সব ধরনের মানুষ দেখে বেড়াই। চরিত্রমতো যখন যাকে দরকার, তাকে তুলে ধরি। এ সব চরিত্র ফুটিয়ে তোলার দরকার হয় নাকি? এ সব তোমার আমার চার পাশে ঘুরছে। যে কোনো একটাকে তুলে এনে নিজের কাঁধে ভর করাও” । বাংলা সিনেমায় যেন অপরিহার্য ছিলেন তুলসী চক্রবর্তী । প্রেস কিংবা হোটেলের মালিক, গ্রাম্য টোলের মাষ্টার কিংবা গ্রামের মুদিখানার দোকানি যে চরিত্রই পেতেন তুলে আনতেন তাদের বিশ্বাসযোগ্য ছবি । অভিনয় করতেন মনেই হত না । কোন রূপসজ্জার প্রয়োজন হত না । তার সিনেমা জীবন খুব দীর্ঘ ছিল না । মাত্র ২৮ বছরের চলচ্চিত্র জীবনে অভিনয় করেছিলেন ৩১৬টি বাংলা ও ২৩টি হিন্দি ছবিতে । সিনেমা জগতের উজ্বলতার মধ্যে থেকেও আর একটু সাচ্ছন্দের লোভ তাঁকে ছুঁতে পারেনি । লোভি ছিলেন না, ছিলেন না বলেই ছিলেন অবহেলিত । পরিচালকের ডাক পেলে চলে আসতেন, পেতেন দৈনিক ২৫ কি ৩০টাকা । শুধুমাত্র সত্যজিৎ রায়ের ‘পরশ পাথর’এ দৈনিক ১৫০০ টাকা দিতেন । বিদেশের কোন শিল্পীর অনুকরণ নয়, তাঁর অভিনয় ছিল নিতান্তই দেশজ, দেশের মানুষের চরিত্রের মধ্যেই আছে সে অভিনয়ের শেকড় । পর্দায় দু তিন মিনিটের উপস্থিতি থাকতো তাঁর (ব্যতিক্রম ‘সাড়ে চুয়াত্তর’ও ‘পরশ পাথর’)। সেই স্বল্প উপস্থিতিই দর্শকের কাছে অনাবিল আনন্দি নিয়ে আসতো । শিশুর সারল্য ভরা মুখ আর চোখের খেলায় শরীর নাচিয়ে এক অদ্ভুত অভিনয় ধারায় দর্শকদের মাতাতেন তুলসী চক্রবর্তী । সত্যজিৎ রায় ১৯৫৮তে যদি এই অসামান্য অভিনেতাকে মুখ্য চরিত্রে নিয়ে ‘পরশ পাথর’ না বানাতেন তাহলে বাংলা চলচ্চিত্র জগৎ অপরাধী হয়ে থাকতো । সত্যজিৎ রায় স্বীকার করে গিয়েছেন যে, তুলসী চক্রবর্তী না থাকলে তিনি পরশ পাথর গল্পটি চলচ্চিত্রায়িত করতেন না । এবং এই মন্তব্যও করেছেন যে তুলসী চক্রবর্তী মার্কিন যুক্তরাষ্ট্রে জন্মগ্রহণ করে থাকলে তাঁকে অভিনয় দক্ষতার জন্য অস্কার পুরস্কার প্রদান করা হত।\nতুলসী চক্রবর্তী, ভানু, জহর, নৃপতি, হরিধন, অনুপকুমার, রবি ঘোষ, সন্তোষ দত্তরা নেই । বাংলা সিনেমা থেকে কমেডি অভিনয়ও উধাও হয়ে গেছে, আছে শুধু স্মৃতি আর ইতিহাস । সেই স্মৃতি আর বাংলা চলচ্চিত্রের একশো বছরের ইতিহাস ঘেঁটে বাংলা সিনেমায় কমেডি অভিনয়ের ধারাটিকে ছুঁয়ে গেলাম ।\nতথ্যসূত্র – ‘সোনার দাগ’ / গৌরাঙ্গপ্রসাদ ঘোষ (২) ‘অগ্রপথিকেরা’ / সৌমিত্র চট্টোপাধ্যায় (৩) গণশক্তি / শারদ সংখ্যা ১৪২৩\nশ্রাবনী সোম যশ


সুযোগ পেলে শ্রেষ্ঠত্বের প্রমাণ দিতে পারে বাঙালি শায়েস্তাগঞ্জে স্পিকার ড. শিরিন শারমিন চৌধুরী\nCatagory : এক্সক্লুসিভ, জাতীয়, শায়েস্তাগঞ্জ, শীর্ষ সংবাদ, সংবাদ শিরোনাম, সারাদেশ | তারিখ : March, 31, 2018, 11:38 pm\nএস এইচ টিটু : জাতীয় সংসদের স্পিকার ড. শিরিন শারমিন চৌধুরী বলেছেন, বাঙালি জাতি অত্যন্ত মেধাবী। বাঙালি সন্তানরা যথাযথ সুযোগ পেলে তারা বিশ্বে শ্রেষ্ঠত্বের প্রমাণ দিতে পারে।\nতিনি বলেন, তথ্য প্রযুক্তির শিক্ষায় শিক্ষিত করে জ্ঞান নির্ভর সমাজ ব্যবস্থা চালু করতে কাজ করছে বর্তমান সরকার। তাই সব শিক্ষার্থীকে তথ্য প্রযুক্তির শিক্ষায় এগিয়ে থাকতে হবে।\nশনিবার (৩১ মার্চ) দুপুরে হবিগঞ্জের শায়েস্তাগঞ্জ উচ্চ বিদ্যালয়ের শতবর্ষ পূর্তি উৎসবে প্রধান অতিথির বক্তব্যে এসব কথা বলেন তিনি।\nস্পিকার বলেন, মার্চ মাস হলো গৌরবময় ও অর্জনের মাস। এ মার্চেই বঙ্গবন্ধু দিয়েছিলেন কালজয়ী সে ভাষণ। যার মাধ্যমে আমরা পেয়েছিলাম মুক্তি, পেয়েছি স্বাধীনতা। যে স্বাধীনতা বর্তমানে বাঙালি জাতির জন্য অত্যন্ত অর্থবহ। স্বাধীনতার ৪৭ বছর পর জাতির পিতার কন্যা প্রধানমন্ত্রী শেখ হাসিনার নেতৃত্বে দেশ আজ উন্নয়নের মহাসড়কে।\nতিনি বলেন, মহান মুক্তিযুদ্ধের চেতনায় বর্তমান সরকার দেশ পরিচালনা করছে। এ সরকারের সামাজিক নিরাপত্তা কার্যক্রমের কারণে দেশের দরিদ্র জনগোষ্ঠী ব্যাপকভাবে উপকৃত হচ্ছে। শায়েস্তাগঞ্জ উচ্চ বিদ্যালয়ের বর্ণাঢ্য এ অনুষ্ঠান আয়োজনের জন্য তিনি সবাইকে ধন্যবাদ জানান।\nঅনুষ্ঠানে বিশেষ অতিথি হিসেবে বক্তব্য রাখেন-সুপ্রিম কোর্টের বিচারপতি সৈয়দ মোহাম্মদ দস্তগীর হোসেন এবং হবিগঞ্জ-৩ আসনের সংসদ সদস্য ও জেলা আওয়ামী লীগের সভাপতি অ্যাডভোকেট মো. আবু জাহির।\nউৎসব আয়োজক কমিটির আহ্বায়ক ও নৌ পরিবহন মন্ত্রণালয়ের সাবেক সচিব অশোক মাধব রায়ের সভাপতিত্বে অনুষ্ঠানে শুভেচ্ছা বক্তব্য রাখেন- জেলা আওয়ামী লীগের সাধারণ সম্পাদক অ্যাডভোকেট আব্দুল মজিদ খান এমপি, অ্যাডভোকেট মো. মাহবুব আলী এমপি, জেলা প্রশাসক মাহমুদুল কবীর মুরাদ, পুলিশ সুপার বিধান ত্রিপুরা, শায়েস্তাগঞ্জ পৌরসভার মেয়র মো. ছালেক মিয়া প্রমুখ।


সংবাদ অনলাইন » শেষ হলো সৈয়দ বদরুদ্দীন হোসাইন নাট্যোৎসব\nসংবাদ » সংস্কৃতি\nশেষ হলো সৈয়দ বদরুদ্দীন হোসাইন নাট্যোৎসব\nনিউজ আপলোড : ঢাকা , বৃহস্পতিবার, ১১ এপ্রিল ২০১৯\nএকসঙ্গে অনেকগুলো পরিচয়কে ধারণ করেছিলেন সৈয়দ বদরুদ্দীন হোসাইন। ভাষাসৈনিক, শিক্ষাবিদ, প্রাবন্ধিক ও শিক্ষক পরিচয়ের পাশাপাশি যুক্ত ছিলেন নাট্য আন্দোলনে। ছিলেন ‘পদাতিক’ নাট্য সংসদের আজীবন সভাপতি। প্রয়াত এই বরেণ্য ব্যক্তিত্বের ১১ এপ্রিল বৃহস্পতিবার ছিল ৯৬তম জন্মদিন। এ দিনটিকে উপলক্ষ করে ‘পদাতিক নাট্য সংসদ’ গত ৪ এপ্রিল আয়োজন করে ‘সৈয়দ বদরুদ্দীন হোসাইন স্মৃতি নাট্যোৎসব-২০১৯’। আট দিনব্যাপী এই নাট্যোৎসবের সমাপ্তি হয় সেমিনারে মধ্য দিয়ে। বৃহস্পতিবার তার জন্মবার্ষিকীতে শিল্পকলা একাডেমিতে অনুষ্ঠিত হয় ‘পদকপ্রাপ্তদের চিন্তায় শিক্ষাবিদ, নাট্যজন, প্রবন্ধকার ও কলামিস্ট সৈয়দ বদরুদ্দীন হোসাইন’ শীর্ষক সেমিনার। আর এর মধ্য দিয়েই পর্দা নামলো আট দিনব্যাপী এই নাট্যোৎসবের। সেমিনারে সৈয়দ বদরুদ্দীন হোসাইনের ওপর প্রবন্ধ উপস্থাপন করেন অপূর্ব কুমার কুন্ডু। আলোচনায় অংশ নেন বিশিষ্ট নাট্যজন আতাউর রহমান, ম. হামিদ, গোলাম সারোয়ার, ড. ইনামুল হক প্রমুখ।\nএবছর দুজন নাট্য ব্যক্তিত্বকে সৈয়দ বদরুদ্দীন হোসাইন স্মারক সম্মাননা প্রদানের করা হয়েছে। তারা হলেন শিল্পকলা একাডেমির মহাপরিচালক ও বাংলাদেশ গ্রুপ থিয়েটার ফেডারেশনের চেয়ারম্যান লিয়াকত আলী লাকী ও নাট্যজন গোলাম সারোয়ার। এবারের নাট্যোৎসবে প্রদর্শিত হয় ভারতের ৪টি এবং বাংলাদেশের ১৬টি নাটক। সপ্তাহব্যাপী নাটক প্রদর্শিত হয় এবং বৃহস্পতিবার ছিলো সৈয়দ বদরুদ্দীন হোসাইনের জন্মদিন উপলক্ষে সেমিনার।\nআজ জাতীয় কবি নজরুলের ১২১তম জন্মদিন\nআজ ২৫ মে জাতীয় কবি কাজী নজরুল ইসলামের ১২১তম জন্মবার্ষিকী। করোনা মহামারি এবং ঈদের কারণে এবার নজরুলের জন্ম দিন পালনের জন্য সরকারী-বেসরকারীভাবে বিশেষ কোন অনুষ্ঠানের আয়োজন করা সম্ভব হয়নি। তবে জাতীয় কবি কাজী নজরুল ইসলামের জন্মদিন উপলক্ষে বিশ্বখ্যাত সার্চইঞ্জিন গুগল বিশেষ ডুডল প্রকাশ করেছে।\nঈদের ‘মিসিং’-এ তপু খানের মেয়ে ওয়াজিহা ফারজিন খান\nতরুণ প্রজন্মের জনপ্রিয় নাট্য নির্মাতা তপু খানের একমাত্র মেয়ে ওয়াজিহা ফারজিন খান প্রথমবারের মতো কোন নাটকে অভিনয় করছে।\nচাঁদ রাতে মমতাজের ‘হাতে লয়ে প্রেমের পুতুল’\nবাউল সম্রাজ্ঞী ও সংসদ সদস্য মমতাজ বেগম এবারের রোজার ঈদেও চাঁদ রাতে ইফতারের পর বাংলাভিশনের পর্দায় সরাসরি স্টুডিও থেকে সঙ্গীত পরিবেশন করবেন। এবারের পর্বের নাম রাখা হয়েছে ‘হাতে লয়ে প্রেমের পুতুল’।\nঈদে সিনেমা হল বন্ধ রাখার নির্দেশ\nঈদেও বন্ধ থাকবে প্রেক্ষাগৃহ। বিষয়টি নিশ্চিত করেছেন প্রদর্শক সমিতির সাবেক নেতা ও মধুমিতা হলের কর্ণধার ইফতেখার উদ্দিন নওশাদ।\nঈদে সুবীর নন্দীর আনরিলিজ ট্র্র্যাক ‘দূরের মানুষ’\nদেশবরেণ্য সঙ্গীতশিল্পী সুবীর নন্দী মৃত্যুর আগে একটি পূর্ণাঙ্গ অ্যালবামে কন্ঠ দিয়েছিলেন। তানভীর তারেক এর সুর সঙ্গীতে এই অ্যালবামে সুবীর নন্দী মোট ৯ টি গান গেয়েছেন। সেই আনরিলিজ গান থেকে প্রথম গানটি প্রকাশ পেলো ঈদ উপলক্ষে। গানের শিরোনাম ‘দূরের মানুষ’।\nঈদে আবার ‘নায়িকার বিয়ে-২’\nকরোনা পরিস্থিতির কারণে সবার মতো এবার ঈদের জন্য হাসান জাহাঙ্গীরও কোন নাটক পরিচালনা বা নাটকে অভিনয় করতে পারেননি। তবে আগের অভিনিত কিছু নাটক ঈদে প্রচার হবে বলে জানিয়েছেন। গত দুই ঈদে বৈশাখী টিভিতে তার ‘নায়িকার বিয়ে’ ও ‘নায়িকার বিয়ে-২’ নামের ধারাবাহিক নাট জনপ্রিয়তা পায়।\nসাংস্কৃতিক ব্যক্তিত্ব কামাল লোহানী গুরুতর অসুস্থ হয়ে হাসপাতালে ভর্তি\nগুরুতর অসুস্থ হয়ে রাজধানীর একটি বেসরকারি হাসপাতালে ভর্তি হয়েছেন দেশের প্রবীণ সাংস্কৃতিক ব্যক্তিত্ব কামাল লোহানী। ফুসফুস ও কিডনির জটিলতা ছাড়াও হৃদরোগ ও ডায়াবেটিসের সমস্যাতেও ভুগছেন তিনি।\nশিল্পকলা একাডেমির সাবেক মহাপরিচালক আজাদ রহমান আর নেই\nবাংলাদেশ শিল্পকলা একাডেমির সাবেক মহাপরিচালক প্রখ্যাত সংগীত পরিচালক আজাদ রহমান আর নেই। তিনি আজ বিকালে রাজধানীর স্পেশালাইজড হাসপাতালে মৃত্যুবরণ করেন।\nপ্রখ্যাত সাহিত্যিক দেবেশ রায় অার নেই\nকলকাতার দৈনিক আনন্দবাজার পত্রিকার খবরে বলা হয়েছে তিনি দীর্ঘদিন যাবত অসুস্থ ছিলেন। ভার্টিগোজনিত সমস্যার ফলে শারীরিক ভারসাম্যের অভাব ছিল। গত বুধবার তাকে হাসপাতালে ভর্তি করা হয়।


মাবন শরতের সমানুপাতিক সময়, এবং ফসল কাটা হয়। ক্ষেত্র প্রায় বেয়ার হয়, কারণ ফসল আসছে শীতকালে জন্য সংরক্ষিত করা হয়েছে। মাবন এমন একটি সময়, যখন আমরা পরিবর্তনের মৌসুমি উপভোগ করতে এবং দ্বিতীয় ফসল উদ্যাপনে কয়েকটি মুহুর্ত নেব। ২1 শে সেপ্টেম্বর বা এর কাছাকাছি (দক্ষিণ গোলার্ধে ২1 শে জুন), বহু লোক যারা প্যাগান ও উইকন ঐতিহ্য অনুসরণ করে, তাদের জন্য আমরা কৃতজ্ঞতা জানাচ্ছি একটি সময়, এটি প্রচুর শস্য বা অন্যান্য আশীর্বাদ। এটি সমান ঘন্টা আলো এবং অন্ধকারের থিম অনুসরণ করে ভারসাম্য এবং প্রতিফলনের একটি সময়। এখানে কিছু উপায় আপনি এবং আপনার পরিবার উদারতা এবং প্রাচুর্য এই দিন উদযাপন করতে পারেন।\nকিছু ব্যালেন্স খুঁজুন\nMabon প্রতিফলন একটি সময়, এবং হালকা এবং অন্ধকারের মধ্যে সমান ভারসাম্য এর। পিট সালাউটস / চিত্র উত্স / Getty চিত্র\nMabon ভারসাম্য একটি সময়, অন্ধকার এবং আলো সমান ঘন্টা আছে, এবং যে বিভিন্ন উপায়ে মানুষ প্রভাবিত করতে পারে। কিছু জন্য, এটি দেবী এর গাঢ় দিক সম্মান একটি ঋতু, হালকা বর্জিত যা যা উপর কলিং। অন্যদের জন্য, এটি কৃতজ্ঞতা একটি সময়, ফসল মৌসুম আমরা আছে প্রচুর জন্য কৃতজ্ঞতা। কারণ এটি, অনেক মানুষের জন্য, উচ্চ শক্তি একটি সময়, কখনও কখনও বায়ু বিশৃঙ্খল একটি অনুভূতি, একটি অর্থে যে কিছু শুধু একটি বিট "বন্ধ।" আপনি যদি একটু আধ্যাত্মিক একধরনের অনুভূতি অনুভব করছেন, এই সহজ ধ্যানের সাথে আপনি আপনার জীবনে সামান্য ভারসাম্য পুনরুদ্ধার করতে পারেন। আপনি আপনার বাড়িতে ভারসাম্য এবং সাদৃশ্য আনতে একটি অনুষ্ঠান চেষ্টা করতে পারেন।\nএকটি খাদ্য ড্রাইভ হোল্ড\nএকটি খাদ্য ড্রাইভ সঙ্গে দ্বিতীয় ফসল উদ্যাপন। স্টিভ দেবেনপোর্ট / ই + / গেটি ছবি\nঅনেক Pagans এবং Wiccans ধন্যবাদ এবং blessings একটি সময় হিসাবে গণমানুষ গণনা এবং যে কারণে, এটা নিজেদের চেয়ে কম ভাগ্যবান দিতে একটি ভাল সময় মনে হয় বলে মনে হয়। যদি আপনি নিজেকে মাবনয় প্রচুর পরিমাণে আশীর্বাদ পেয়ে থাকেন, তবে কেন না এমন লোকদের দিতে দেবেন না? একটি ভোজের জন্য বন্ধুদের আমন্ত্রণ করুন , কিন্তু তাদের প্রতিটি একটি ক্যানড খাদ্য, শুকনো পণ্য, বা অন্যান্য অ নষ্ট আইটেম আনা জিজ্ঞাসা? স্থানীয় খাদ্য ব্যাংক বা গৃহহীন আশ্রয়ের জন্য সংগৃহীত তহবিল দান করুন।\nকিছু আপেল বাছাই\nআপেল জাদুকর, বিশেষ করে শরত্কালের ফসলের সময়। স্টুয়ার্ট ম্যাকলাল / ফটোগ্রাফারের চয়েস / গেটি ছবি\nআপেল মাবন মৌসুমের নিখুঁত প্রতীক। প্রজ্ঞা এবং যাদু সঙ্গে দীর্ঘ সংযুক্ত, আপনি একটি আপেল সঙ্গে কি করতে পারেন অনেক বিস্ময়কর জিনিস আছে। আপনার কাছাকাছি একটি বাগান খুঁজে, এবং আপনার পরিবারের সঙ্গে একটি দিন কাটা। আপনি আপেল বাছাই হিসাবে, Pomona ধন্যবাদ দিতে , ফলের গাছ দেবী আপনি কি ব্যবহার করতে যাচ্ছেন শুধুমাত্র বাছাই নিশ্চিত করুন আপনি যদি বাড়িয়ে নিতে পারেন এবং আসন্ন শীতকালীন মাসগুলিতে সংরক্ষণের জন্য প্রচুর সংগ্রহ করতে পারেন। আরো »\nএকটি ইতিবাচক মনোভাব সংক্রামক হয়! অ্যাড্রিনা ভরেলা ফটোগ্রাফি / মুহমেন্ট / গেটি ছবি\nMabon ধন্যবাদ দেওয়ার একটি সময়, কিন্তু কখনও কখনও আমরা মঞ্জুর জন্য আমাদের ভাগ্য নিতে। বসুন এবং একটি কৃতজ্ঞতা তালিকা তৈরি করুন। আপনি যা জন্য কৃতজ্ঞ জিনিস নিচে লিখুন কৃতজ্ঞতা একটি মনোভাব আরো প্রাচুর্য আমাদের উপায় আনা সাহায্য আপনি আপনার জীবনে আছে আনন্দিত জিনিস কি? হয়তো এটা ছোট জিনিস, যেমন "আমি খুশি যে আমি আমার বিড়াল Peaches আছে" বা "আমি আনন্দিত আমার গাড়ী চলমান।" হয়তো এটা কিছু বড়, যেমন "আমি কৃতজ্ঞ আমি একটি গরম বাড়িতে এবং খাওয়ার খাদ্য আছে" বা "আমি কৃতজ্ঞ মানুষ এমনকি আমি যখন অকপট হয় প্রেম।" আপনার তালিকাটি রাখুন কিছু জায়গা আপনি এটি দেখতে পারেন, এবং মেজাজ আপনাকে আঘাত যখন এটি যোগ করুন\nErekle Sologashvili / মুহুর্ত ওপেন / গেটি ছবি\nঅন্ধকার ছাড়া, কোন আলো নেই রাতের বেলা, কোন দিন নেই অন্ধকারকে উপেক্ষা করার জন্য একটি মৌলিক মানবতার প্রয়োজনে, অন্ধকারের দিকে তাকানোর জন্য অনেক ইতিবাচক দিক রয়েছে, যদি এটি অল্প সময়ের জন্য হয় সব পরে, এটি ডিমেটারের মেয়ে পার্সিফোনের প্রেম ছিল যে তাকে সারা পৃথিবী ঘুরে বেড়ায়, এক সময়ে ছয় মাসের জন্য শোক প্রকাশ করে, আমাদের মাটি মেরে ফেলার প্রতিটি ঘটনা ঘটে। কিছু পাথ মধ্যে, মাবন একটি ট্রিপ দেবী এর Crone দৃষ্টিভঙ্গি উদযাপন করে বছর যে সময়। একটি অনুষ্ঠান উদযাপন করুন যা দেবীটির দৃষ্টিভঙ্গিকে সম্মান করে যা আমরা সবসময় সান্ত্বনাদায়ক বা আপীল খুঁজে পাই না, তবে আমাদের সবসময় স্বীকার করতে ইচ্ছুক হওয়া উচিত। অন্ধকার রাতের দেবতাদের এবং দেবীদের উপর কল, এবং বছরের তাদের এই বছর তাদের blessings জন্য জিজ্ঞাসা।\nপ্রকৃতির উপর ফিরে যান\nপতনের ঋতু এর জাদু উদযাপন। Yulia Reznikov / Getty চিত্র\nপতন এখানে, এবং এর অর্থ হল আবহাওয়া আরো একবার সহনীয়। রাতে চকচকে এবং শীতল হচ্ছে, এবং বায়ুতে একটি শীতলতা আছে আপনার পরিবারকে একটি প্রকৃতির হাঁটার দিকে নিয়ে যান, এবং বাইরে থেকে পরিবর্তনের দর্শনীয় এবং শব্দগুলি উপভোগ করুন। আপনার উপর আকাশে গাঢ় বর্ণমালা শুনুন, পাতার রং পরিবর্তন করার জন্য গাছগুলি পরীক্ষা করুন, এবং বাদাম, বাদাম, এবং বীজ পডের মতো আইটেমগুলিকে বাদ দিয়ে রাখুন। আপনি যদি এমন একটি এলাকায় বাস করেন যা পার্কের সম্পত্তি থেকে প্রাকৃতিক বস্তুগুলি সরিয়ে দেওয়ার জন্য কোনও বিধিনিষেধ না থাকে, তাহলে আপনার সাথে একটি ছোট ব্যাগ নিয়ে যান এবং আপনি যে পথে যাচ্ছেন তার সাথে এটি পূরণ করুন। আপনার পরিবারের বেদি জন্য আপনার গয়টার বাড়িতে বাড়িতে আনুন আপনি প্রাকৃতিক আইটেম অপসারণ থেকে নিষিদ্ধ করা হয়, ট্র্যাশ সঙ্গে আপনার ব্যাগ পূরণ এবং বিদেশে পরিষ্কার!\nতাত্ত্বিক গল্প বলুন\nআজারবাইকার / ই + / গেটি ছবি\nঅনেক সংস্কৃতিতে, পতন উদযাপন এবং জমা একটি সময় ছিল। এটি এমন একটি ঋতু ছিল যার মধ্যে বন্ধু ও আত্মীয়রা একসঙ্গে একসাথে থাকার জন্য ঠান্ডা শীতকালে তাদের একসঙ্গে কয়েক মাস ধরে আলাদা করে রেখেছিল। এই কাস্টম অংশ কাহিনী বলছিল। আপনার পূর্বপুরুষ বা স্থানীয় আদিবাসী জনগণের ফসলের গল্পগুলি শিখুন যেখানে আপনি বাস করেন। এই কাহিনীগুলির মধ্যে একটি সাধারণ থিম হল উদ্ভিদ মৌসুমে দেখা যায় মৃত্যু এবং পুনর্জন্মের চক্র। ওসিরিস , মিঠরা, ডায়নোসিয়াস, ওডিন এবং অন্যান্য দেবতাদের যারা মৃত্যুর পর পুনরুদ্ধার করা হয়েছে এবং জীবন পুনরুদ্ধারের গল্প সম্পর্কে জানুন।\nকিছু শক্তি উত্থাপন\nটেরি শিমিডবুর / গেটি ছবি\nPagans এবং Wiccans একটি অভিজ্ঞতা বা ঘটনা "শক্তি" সংক্রান্ত মন্তব্য করার জন্য এটি অসাধারণ নয়। আপনি যদি আপনার সাথে মাবনকে উদযাপন করার জন্য বন্ধু বা পরিবার নিয়ে থাকেন, তাহলে আপনি একসাথে কাজ করার মাধ্যমে গোষ্ঠী শক্তি উত্থাপন করতে পারেন। এটি করার একটি দুর্দান্ত উপায় একটি ড্রাম বা সঙ্গীত বৃত্তের সাথে। ড্রামস , ঘৃণা, ঘড়ি, বা অন্যান্য যন্ত্রাদি আনতে সবাইকে আমন্ত্রণ জানান। যাঁরা কোনো যন্ত্রের হাত নেই তাদের হাত ঝুলতে পারে। একটি ধীর, নিয়মিত তাল শুরু করুন, এটি দ্রুত গতিতে পৌঁছা পর্যন্ত ধীরে ধীরে টেমপ্লেট বৃদ্ধি করে। একটি প্রাক ব্যবস্থা সংকেত এ drumming শেষ, এবং আপনি তরঙ্গ মধ্যে গ্রুপ উপর যে শক্তি ধোয়া অনুভব করতে সক্ষম হবেন। গ্রুপ শক্তি উত্থাপন আরেকটি উপায় chanting, বা নাচ সঙ্গে। যথেষ্ট লোকের সাথে, আপনি একটি সর্পাল নৃত্য ধরে রাখতে পারেন।\nহরফ ও হোম উদযাপন\nমিশেল গেরেট / গেটি চিত্র\nহিসাবে শরৎ রোলস মধ্যে, আমরা জানি আমরা মাত্র কয়েক মাসের মধ্যে বাড়ির বেশি সময় ব্যয় করা হবে। বসন্ত পরিষ্কারের একটি পতিত সংস্করণ করতে কিছু সময় নিন। শারীরিকভাবে আপনার বাড়িতে উপরের থেকে নীচের দিকে পরিষ্কার করুন, এবং তারপর একটি অনুষ্ঠান smudging করবেন । আপনি আপনার বাড়ির মধ্য দিয়ে যান এবং প্রতিটি রুম আশীর্বাদ করা হিসাবে ঋষি বা sweetgrass, বা উত্সর্গীকৃত জল সঙ্গে asperge ব্যবহার করুন। ফসল কাটার চিহ্নের সঙ্গে আপনার বাড়ির সাজাইয়া, এবং একটি পরিবারের Mabon বেদি সেট আপ ইয়ার্ডের চারপাশে খড়ের ভাঁজ, স্কিটস এবং গল রাখুন রংগ্রাহী শরৎ পাতা, ঘোড়া এবং পতিত twigs সংগ্রহ এবং আপনার বাড়ির মধ্যে সজ্জাসংক্রান্ত ঝুড়ি মধ্যে রাখুন। আপনার যদি কোনও মেরামতের কাজ করা হয় তবে তা এখনই করুন, তাই শীতকালে আপনার সম্পর্কে তাদের চিন্তা করতে হবে না। যে জিনিসটি ব্যবহার না করা হয় তা বের করে ফেলুন বা ত্যাগ করুন।\nভাইনের ঈশ্বরকে স্বাগতম\nবাচ্চুস তিউনিসিয়া থেকে রোমান সাম্রাজ্যের এই মূসা রূপে চিত্রিত হয়েছে। এস ভননি / ডি অ্যাগোস্টিনি পিকচার লাইব্রেরি / গেটি ইমেজ\nআঙ্গুর সব জায়গায় আছে, তাই আশ্চর্যের কিছু নেই যে মাবন মৌসুমে ওয়াইনম্যাকিং উদযাপন করার জন্য একটি জনপ্রিয় সময় এবং দ্রাক্ষালতা বৃদ্ধির সাথে সংযুক্ত দেবতারা। আপনি তাকে বাচুষ, ডায়নোসাস, গ্রীন ম্যান বা অন্য কিছু উদ্ভিদবিজ্ঞানী ঈশ্বর হিসাবে দেখেছেন, দ্রাক্ষালতার দেবতা ফসল উদ্যাপনে একটি মূল বৈশিষ্ট্য । একটি স্থানীয় WINERY এর সফর নিন এবং দেখুন তারা বছরের এই সময় কি। ভাল এখনো, আপনার নিজের ওয়াইন তৈরীর আপনার হাত চেষ্টা করুন! আপনি ওয়াইন মধ্যে না হন, যে ঠিক আছে; আপনি এখনও আঙ্গুর অনুদান উপভোগ করতে পারেন, এবং রেসিপি এবং নৈপুণ্য প্রকল্পের জন্য তাদের পাতা এবং vines ব্যবহার। তবে আপনি দ্রাক্ষালতা এবং গাছপালা এই দেবতাদের উদযাপন, আপনি দ্রাক্ষা ফসলের সুফল কাটা হিসাবে আপনি ধন্যবাদ একটি ছোট উপহার ছেড়ে যেতে চান হতে পারে। আরো »\nএকটি ক্লাইভয়ান্ট কি?\nক্লাসরুম মজা জন্য হ্যালোইন ওয়ার্ড তালিকা\nএকটি বেড বাগ গদি আচ্ছাদিত কি ভাল?


176.2K বার পড়া হয়েছে\nইহুদী ও ইসরাইল- এ শব্দ দুটো কোথাও পড়লে, কিংবা দেখলেই ধর্মীয় অনুভূতিগতভাবেই হোক আর যে কারণেই হোক, বিশ্বের অধিকাংশ মুসলিম বিরূপ প্রতিক্রিয়া প্রদর্শন করেন। এর পেছনে কারণ কী?\nকারণটা নিহিত রয়েছে ঐতিহাসিক কিছু দ্বৈরথ, ইহুদী ষড়যন্ত্র আর বর্তমান প্রেক্ষাপটে জাতিসংঘের সদস্য ইহুদী রাষ্ট্র ইসরাইল কর্তৃক নিরীহ ফিলিস্তিনিদের উপর নির্মম নির্যাতন- এ সব কিছুর মাঝে। তাছাড়া গাজা বা পশ্চিম তীরের সংঘাত এবং অতি সম্প্রতি মার্কিন প্রেসিডেন্ট ডোনাল্ড ট্রাম্প ইসরাইলের রাজধানী তেলআবিবের বদলে পবিত্র জেরুজালেমকে ঘোষণা করায় এই ইহুদী বিদ্বেষ স্বাভাবিকভাবেই আবার দেখা যায় সাধারণ মুসলিমদের মাঝে।\nকিন্তু এ তো গেলো মুদ্রার এক পিঠ। অন্য পিঠে কী আছে? ফিলিস্তিনিরা নির্যাতিত হচ্ছে এটা সর্বজনবিদিত, কিন্তু ইসরাইলের দৃষ্টিকোণটা এখানে কী? ইহুদীরা কীসের ভিত্তিতেই বা জেরুজালেমকে নিজেদের দাবী করে? কীসের জোরে তারা বিশ্বাস করে এই পবিত্র ভূমি কেবলই তাদের? যদি ইহুদীদের দিক থেকে এরকমটা না করা হতো তবে এই সংঘাতের সৃষ্টি হতো না। তাই অরাজকতা, অস্থিরতা, অন্যায়- যে নামেই এ পরিস্থিতিকে ডাকা হোক না কেন, এর পেছনের গভীর কারণ লুকিয়ে আছে ইহুদী জাতির ইতিহাসে, যে ইতিহাসটা তারা নিজেরা বিশ্বাস করে।\nপাঠকদের জন্য একদম গোড়া থেকে ধীরে ধীরে এ ঐতিহাসিক সিরিজে তুলে ধরা হবে মুসলিম ও ইহুদীদের দৃষ্টিকোণ থেকে এই জাতির ইতিহাসকে, যে জাতি ‘বনী ইসরাইল’ নামেও পরিচিত। শুধু ধর্মীয় দৃষ্টিকোণ নয়, পবিত্র ভূমি দখলের আড়ালের বিশ্বাসটুকু জানতেও সাহায্য করবে এ সিরিজটি। হযরত ইয়াকুব (আ) থেকে শুরু করে একদম হযরত ঈসা (আ) এর আগ পর্যন্ত (অর্থাৎ খ্রিস্টধর্ম প্রচার শুরু হবার আগপর্যন্ত) ঘটনাগুলো তুলে ধরা হবে, মুদ্রার দু’পিঠ থেকেই। পবিত্র কুরআন, তাফসির ইবনে কাসিরে যে ঘটনাগুলো ব্যাখ্যা করা আছে, সে একই ঘটনাগুলো ইহুদীরা কীভাবে দেখে? যে ঘটনাগুলো তাফসিরে বা মুসলিমদের পবিত্র গ্রন্থগুলোতে নেই, সেই শূন্যস্থান আমরা পূরণ করব ইহুদীদের নিজস্ব ঘটনা দিয়ে, যেগুলোর মাধ্যমে পরিষ্কার হয়ে যাবে, তারা কেন জেঁকে বসেছে পবিত্র ভূমিতে। এ সিরিজে জানা যাবে অলৌকিক সিন্দুক ‘তাবুত-এ-সাকিনা’ বা ‘আর্ক অফ দ্য কোভেন্যান্ট’ এর বিস্তারিত- এ ব্যাপারে কুরআন এবং ইহুদী গ্রন্থ কী বলে? মূসা (আ), ইউশা (আ), দাউদ (আ), সুলাইমান (আ) থেকে ঈসা (আ) পর্যন্ত কী কী ঘটনা ঘটেছিল যার মাধ্যমে পবিত্র ভূমির ভবিষ্যৎ রূপরেখা তৈরি হয়? মিসর থেকে লোহিত সাগর বিভক্ত করে কীভাবে ইসরাইল জাতি মুক্তি পেয়েছিল? পবিত্র ভূমিতে পৌঁছাবার আগে কেন বছরের পর বছর তাদের মরুভূমিতে শাস্তি পেতে হয়েছিল? পরবর্তীতে কেন এবং কীভাবে ইহুদীরা নির্বাসিত হয় পবিত্র ভূমি থেকে, কী ছিল তাদের দোষ? কেন তারা ঈসা (আ) বা যীশু খ্রিস্টকে অস্বীকার করেছিল? তারা বিশেষ কার প্রতীক্ষায় ছিল? কীভাবে নির্মিত হলো বাইতুল মুকাদ্দাস? আর এখন এ ভূমিতে এতদিন পরে ফিরেই বা ইহুদী জাতির কী যায় আসে?\nএ প্রশ্নগুলোর উত্তর অল্প অল্প করে আমরা বের করবার চেষ্টা করব ইসলামি উৎসগুলোর পাশাপাশি ইহুদী বিশ্বাসের তাওরাত ও অন্যান্য নবীদের নিয়ে লেখা পুস্তক থেকে; এছাড়াও আমরা ঘেঁটে দেখব ইহুদী ব্যাখ্যা সম্বলিত গ্রন্থসহ হিব্রু বাইবেল বা তানাখ আর তাদের আইনগ্রন্থ তালমুদেও এ ব্যাপারে কিছু রয়েছে কিনা।\n‘ইহুদী’ বা বহুবচন ‘ইহুদীম’ (יְהוּדִים) শব্দটি হিব্রু। সেমেটিক ধর্মগুলোর মধ্যে সবচেয়ে পুরনো ধর্ম হল ইহুদী ধর্ম (Judaism)। অনেকে প্রশ্ন করে থাকেন, ইহুদীদের ইংরেজিতে Jew বলে কেন? আরামায়িক শব্দ ‘ইয়াহুদাই’ (Y’hūdāi) থেকে গ্রিক শব্দ Ioudaios আসে। হিব্রুতে উচ্চারণ ‘এহুদী’ বা ‘ইহুদী’। আর এরপরে শব্দের শুরুর Y স্বরবর্ণ ইউরোপীয় ভাষায় J দ্বারা প্রতিস্থাপিত হয়। সে হিসেবে ইহুদী –> জিহুদি –> জিউ (জ্যু)। মূল ইয়াহুদাই শব্দের আক্ষরিক অর্থ আসলে ‘যে বাস করে এহুদিয়া প্রদেশে’, কিন্তু সেই এহুদিয়া-র হিব্রু ‘হুদা’ অর্থ আসলে ‘যে নিজেকে সমর্পণ করে’ (আরবি ‘মুসলিম’ শব্দের অর্থও একই)। এহুদা ছিলেন হযরত ইয়াকুব (আ) বা ইসরাইল (আ) এর চতুর্থ পুত্র। তাঁর বংশধরেরা থাকতেন সেই প্রদেশে। তবে পারিভাষিকভাবে, বনী ইসরাইলকেই ইহুদী বলা হয়। সত্যি বলতে, ‘ইহুদী’ যতটা না ধর্মপরিচয়, তার চেয়ে বেশি বংশপরিচয় কিংবা জাতিপরিচয় (Ethnicity)। এ কারণে, একজন ইহুদী নাস্তিক হতেই পারেন, কিন্তু যেহেতু তিনি ইসরাইলের বংশধর, সেজন্য বংশগত বা জাতিগতভাবে তিনি ইহুদী নামেই পরিচিত হবেন।\nমূলত ইসরাইল রাষ্ট্র প্রতিষ্ঠা থেকে শুরু করে এই ভূমি দখলের সমস্ত পরিকল্পনা ও তার বাস্তবায়নের পক্ষবাদী যে ইহুদীরা তাদেরকে জায়নবাদী বা জায়োনিস্ট (Zionist) বলে। উনিশ শতকের শেষ দিকে শুরু হওয়া এ জায়োনিজমের বাস্তবিক প্রয়োগ আমরা এখন দেখতে পাচ্ছি, এর প্রতিষ্ঠাতা থিওডোর হার্জল নামের একজন ইহুদী। জায়োনিজম শব্দটা এসেছে জায়োন থেকে। জায়োন বা সিওন হলো জেরুজালেমের একটি টিলা, বাইতুল মুকাদ্দাস যে টেম্পল মাউন্টে অবস্থিত তারই দক্ষিণ অংশ। এ জায়গাটা জেরুজালেমের পবিত্রতম জায়গা বিধায় জায়ন শব্দ দিয়েই জেরুজালেম বা ‘সিটি অফ ডেভিড (দাউদ)’-কে বোঝানো হয়। এক্ষেত্রে, জায়োনিজম আন্দোলন হলো ‘জায়ন’ বা ইহুদীদের ‘জেরুজালেম’ পুনরুদ্ধার আন্দোলন, বৃহত্তর অর্থে পুরো পবিত্র ভূমি অধিকার করে নেয়া। এই পবিত্র ভূমি বলতে আসলে কী বোঝায় সেটা আমরা এ সিরিজে ধীরে ধীরে অগ্রসর হলেই জানতে পারব। তবে এ সিরিজের টপিক নিয়ে পাঠকদের মনে প্রশ্ন থাকবেই অনেক, যেগুলোর পর্যায়ক্রমে বিভিন্ন পর্বে উত্তর দেয়া হবে; প্রশ্নগুলো জ্ঞানপিপাসী পাঠকেরা কমেন্ট সেকশনে করতে পারেন।\n১৮৯৭ সালে এই থিওডোর হার্জল শুরু করেন জায়োনিজম আন্দোলন; Source: Wikimedia Commons\nকিন্তু এ জায়োনিস্টদের নিন্দিত কর্মের জন্য এমনকি নিরীহ ইহুদী পরিবারদেরও ফলাওভাবে ঘৃণা করা হয়, যারা হয়ত এ মতবাদ সমর্থন করে না। যেমন নিচের ছবিতে ইহুদীদের দেখা যাচ্ছে এই মৌলবাদী গোঁড়া জায়োনিজমের প্রতিবাদ করতে।\nব্রিটিশ ইহুদীরা প্রতিবাদ করছে জায়োনিজমের এবং আন্দোলন করছে স্বাধীন ফিলিস্তিনের জন্য; Source: Vice\nইসরাইলের কয়েকজন ধার্মিক ইহুদীকে দেখা যাচ্ছে জায়োনিজমের প্রতিবাদে রাস্তায় নামতে; Source: GettyImages\nসবচেয়ে পুরনো সেমিটিক ধর্ম হলেও ইহুদীদের সংখ্যা কিন্তু খুবই কম, তবে অনেক প্রভাবশালী জায়গাতেই তাদের অবস্থান রয়েছে। ইসরাইল ন্যাশনাল নিউজ ডট কমের সূত্র অনুযায়ী, বর্তমানে বিশ্বে ইহুদী জনসংখ্যা ১৪৪ লক্ষ। অর্থাৎ বিশ্ব জনসংখ্যার মাত্র ০.২% !! এর মাঝে ৬৩ লক্ষ ইসরাইলে আর বাকিরা বাকি দেশগুলো মিলিয়ে- প্রধানত আমেরিকা, ফ্রান্স, ইংল্যান্ড আর কানাডায়। ইসরায়েলের মোট জনসংখ্যার ৭৫% হলো ইহুদী।\n‘বেসিক’ যতটুকু জানবার সেটা তো জানা হলোই, আর এছাড়াও যা যা জানবার প্রয়োজন হবে সেগুলো জায়গা মতো উল্লেখ করা হবে। এবার কাহিনীতে প্রবেশ করবার পালা। তবে দেরি না করে এখনই শুরু করা যাক, হারিয়ে যাওয়া যাক বহু আগের মধ্যপ্রাচ্যে, যখনও ইহুদী শব্দটির প্রচলন হয়নি!\nখ্রিস্টের জন্মের প্রায় সতেরশ বছর আগে। ‘বীরশেবা’ নামের এক মরুঅঞ্চল থেকে রওনা দিলেন মানুষটি। গন্তব্য তাঁর ‘হারান’, সেখানে তাঁর যাত্রাবিরতি নেবার পরিকল্পনা।\nহারানে পৌঁছালেন যখন তখন সূর্য ডুবে গিয়েছে। রাতের বেলা তিনি ভ্রমণ না করবার সিদ্ধান্ত নিলেন। যেখানে আছেন সেখানেই একটা পাথর যোগাড় করে মাথার নিচে দিয়ে শুয়ে পরলেন। আর ঘুমে তলিয়ে গেলেন পরক্ষণেই।\nএকটা খুবই অদ্ভুত স্বপ্ন দেখে তাঁর হঠাৎ ঘুম ভেঙে গেল। তিনি নিজেই স্বপ্নের কথা মনে করে বলে উঠলেন, “জানতাম না আমি, এটা ঈশ্বরের জায়গা!” তিনি জায়গাটার নাম দিলেন ‘বেথেল’। ‘বেথ’ মানে হিব্রুতে ঘর, আর ‘এল‘ হলো ঈশ্বর/আল্লাহ। তাই বেথেল মানে ‘ঈশ্বরের ঘর’। আর মানুষটির নাম? হযরত ইয়াকুব (আ)।\nইহুদীদের তাওরাত ও তাফসিরে ইবনে কাসিরে এ ঘটনাটি বলা আছে। কিন্তু কী ছিল সে স্বপ্ন যা দেখে তাঁর এটা মনে হলো? আর কীভাবেই বা এরপর কাহিনী গড়িয়ে তাঁর ছেলে হযরত ইউসুফ (আ) মিসরের এক দাস থেকে মিসর শাসকের ডান হাত হয়ে গিয়েছিলেন? তার চেয়েও বড় কথা, পবিত্র কুরআনে যেখানে বনী ইসরাইলকে তৎকালীন ‘সেরা জাতি’ (বাকারা ২:৪৭ ও ২:১২২) বলা হয়েছিল, এত উচ্চ স্থান থেকে কীভাবে তাদের পতন শুরু হয়? ইসলাম ও ইহুদী ধর্ম উভয় অনুযায়ীই বা কী করেছিল তারা?\nএসব নিয়ে বিস্তারিত আসবে আমাদের এই সিরিজের পরের পর্বে।\nদ্বিতীয় পর্বঃ মিশরে যাবার আগে কেমন ছিল বনী ইসরাঈল?\nFeature Image: Getwallpapers


ভোট মিটতেই সরকার যেন ভিজে বেড়াল! সর্বোচ্চ বেকারত্বের তথ্যে সিলমোহর মোদীর | Mahanagar24x7\nভোট মিটতেই সরকার যেন ভিজে বেড়াল! সর্বোচ্চ বেকারত্বের তথ্যে সিলমোহর মোদীর\nমহানগর ওয়েবডেস্ক: ভোট মিটতেই ঝুলি থেকে বেরিয়ে পড়ল বেড়াল। লোকসভা নির্বাচন চলাকালীন বেকারত্ব ইস্যুতে মোদী সরকার কোনও তথ্য পেশ করেনি। তবে এবার কেন্দ্রের তরফেই স্বীকার করে নেওয়া হল, নোট বাতিলের পর বিগত ৪৫ বছরের মধ্যে সর্বোচ্চ হারে পৌঁছে গিয়েছে বেকারত্ব। কেন্দ্রীয় সরকারের অধীনস্থ শ্রম মন্ত্রালয়ের তরফে এই তথ্যের সত্যতা স্বীকার করা হয়েছে। মনে করিয়ে দেই, ভোটের আগে যখন এই তথ্য একটি বেসরকারি সংস্থা প্রকাশ্যে এনেছিল, তখন সেটিকে সরাসরি ভুয়ো বলে উড়িয়ে দিয়েছিলেন নরেন্দ্র মোদী। বিস্ফোরক এই সমীক্ষা ধামাচাপা দিয়ে রাখার প্রতিবাদে পদত্যাগও করেছিলেন পরিসংখ্যান কমিশনের বেশ কয়েকজন সদস্য।\nতবে কেবল বেকারত্বের হারে ধাক্কা খায়নি মোদী সরকার। বেকারির হার ৬.১ শতাংশে পৌঁছে যাওয়ার পাশাপাশি ‘দ্রুততম বৃদ্ধি পাওয়া দেশে’র তকমাও হারিয়েছে ভারত। সেই জায়গায় উঠে এসেছে চিন। সম্প্রতি বেকারত্বের যে তথ্যে কেন্দ্র সিলমোহর দিয়েছে তা নোটবন্দির পরবর্তী সময় অর্থাৎ ২০১৭-১৮ সালের ঘটনা। কেন্দ্রীয় শ্রম মন্ত্রকের থেকে প্রাপ্ত তথ্য অনুযায়ী, শহুরে এলাকায় বেকারত্বের হার ৭.৮%। গ্রামীণ এলাকায় তা ৫.৩%। গোটা দেশে পুরুষদের মধ্যে বেকারত্বের হার ৬.২%। মহিলাদের মধ্যে তা ৫.৭%। এই পরিসংখ্যান চোখ কপালে তুলে দেওয়ার জন্য যথেষ্ট। প্রসঙ্গত, ২০১৪ সালে ক্ষমতায় আসার আগে বছরে ২ কোটি চাকরির প্রতিশ্রুতি দিয়েছিলেন নরেন্দ্র মোদী। কিন্তু এবার নির্বাচনের আগে কর্মসংস্থান সম্পর্কিত কোনও আশ্বাসবাণী শোনা যায়নি তাঁর মুখ থেকে।\nলোকসভা ভোটের আগেই অবশ্য এই সমীক্ষা প্রকাশ্যে আসার ফলে অস্বস্তিতে পড়তে হয়েছিল মোদী সরকারকে। কিন্তু সে সময় যে রিপোর্টকে অস্বীকার করা হয়েছিল, এখন সেই রিপোর্টকেই সঠিক বলে মেনে নেওয়ায় কার্যত কেন্দ্রের দ্বিচারিতাই প্রকাশ পেয়েছে বলে মত বিশেষজ্ঞ মহলের। সরকারের সুরে সুর মিলিয়ে সেই সময় নীতি আয়োগের তরফে জানানো হয়েছিল, ওই তথ্য চূড়ান্ত নয়। কিন্তু ভোট মিটতেই সেই তথ্যকে চূড়ান্ত বলে মেনে নেওয়ায় প্রচুর প্রশ্ন উঠে গিয়েছে সরকারের সামনে। প্রথমত, ভোটের ফায়দা তুলতেই কি ওই রিপোর্টের পরিসংখ্যানকে ভুয়ো বলে দাবি করা হয়েছিল। দ্বিতীয়ত, এই বেকারত্বের হার কি নোটবন্দির ব্যর্থতাকেই ফের চোখে আঙুল দিয়ে দেখিয়ে দিচ্ছে না? এই প্রশ্নের উত্তর পাওয়ার সম্ভাবনা অবশ্য খুব একটা নেই বললেই চলে।\nPrevious articleবিপ্লবের আশ্বাস দলে থাকার, তবুও এড়ানো গেল না ভাঙন! তৃণমূল ছাড়লেন পঞ্চায়েত সমিতির সভাপতি\nNext articleরাজনীতির পারা চড়ছে অধিকারীদের গড়েও, পালটা হামলা বিজেপির সভাতেও


দলিতদের বিক্ষোভে উত্তাল ভারত, নিহত ৫ | Voice of Satkhira\nভারতে দলিত বা তথাকথিত নিম্নবর্ণের মানুষদের প্রতিবাদ-বিক্ষোভে দেশের বিস্তীর্ণ এলাকাজুড়ে আজ ব্যাপক সংঘর্ষ হয়েছে। সংঘর্ষে অন্তত পাঁচজন নিহত হয়েছেন।\nপাঞ্জাব, উত্তরপ্রদেশ, ঝাড়খণ্ড ও ওড়িশার মতো বিভিন্ন রাজ্যও দলিত বিক্ষোভে উত্তাল হয়ে উঠেছে।\nদেশে দলিত সুরক্ষার জন্য যে কঠোর আইন আছে, তা সুপ্রিম কোর্টের সাম্প্রতিক এক নির্দেশে শিথিল হয়ে পড়েছে – এই অভিযোগেই আজ সোমবার ভারত বধের ডাক দিয়েছিল দলিতদের নানা সংগঠন।\nবিরোধী রাজনীতিকরা অবশ্য মনে করছেন, ভারতে গত বেশ কিছুকাল ধরে দলিতদের ওপর অত্যাচারের যে একের পর এক ঘটনা ঘটছে, সেই পটভূমিতেই এদিনের বিক্ষোভ এরকম ব্যাপক সহিংসতার চেহারা নিয়েছে।\nভারতে তফসিলি জাতি ও উপজাতিভুক্ত মানুষদের সুরক্ষার জন্য যে আইন আছে, গত ২০ মার্চ তাতে দুটো গুরুত্বপূর্ণ পরিবর্তন করে সুপ্রিম কোর্ট।\nযার ফলে দলিতদের নির্যাতনে অভিযুক্তদের আর সাথে সাথে গ্রেফতার করা যাবে না এবং তাদের জামিনেরও সুযোগ থাকবে। দলিত সংগঠনগুলোর প্রতিবাদ ছিল এই রায়ের বিরুদ্ধেই।\nদলিত সমাজের আন্দোলনকারী কুমার শ্যাম বলছিলেন, এই তো সেদিন ঘোড়ায় চড়ার অপরাধে এক দলিতকে মেরে ফেলা হল। কিন্তু সুপ্রিম কোর্টের রায়ের পর সেই হত্যাকারীদের গায়েও হাত দেওয়া যাবে না – যতক্ষণ না সরকারি কর্মকর্তাদের কাছ থেকে অনুমতি লিখিয়ে আনা যাবে।\nআরে, কোন আইনের না একটু-আধটু অপব্যবহার হয়? কিন্তু তাই বলে দলিত সুরক্ষার এই আইনটাকেই আপনি দুর্বল করে দেবেন? প্রশ্ন তুলছেন তিনি।\nএই প্রতিবাদকে ঘিরেই মধ্যপ্রদেশে পুলিশ ও বিক্ষোভকারীদের মধ্যে সংঘর্ষে এদিন একজন ছাত্রনেতাসহ অন্তত চারজন নিহত হন।\nরাজস্থানের আলোয়াড়ে পুলিশের গুলিতে মারা যান আরও একজন। ভিন্ডে পরিস্থিতি সামলাতে ডাকা হয় সেনাবাহিনীকে। বিহার, ওড়িশা, রাজস্থানের নানা জায়গায় বন্ধ হয়ে যায় ট্রেন চলাচল – চন্ডিগড়ের কাছে স্তব্ধ হয়ে পড়ে জাতীয় সড়ক।\nএই আন্দোলনকে সমর্থন করছে যে বামপন্থী দল সিপিআই (এম এল), তাদের সাধারণ সম্পাদক দীপঙ্কর ভট্টাচার্য বলছিলেন দলিতদের ক্ষোভের আগুন কিন্তু ধিকিধিকি জ্বলছিল বেশ কিছুদিন ধরেই।\nতার কথায়, পটভূমিটা যদি আপনি দেখেন, তাহলে দেখবেন উনাতে দলিতদের নির্মমভাবে পেটানোর ঘটনা দিয়েই এর শুরু। তারপর উত্তরপ্রদেশে যোগী আদিত্যনাথ মুখ্যমন্ত্রী হওয়ার পর সাহরানপুরে দলিতদের হত্যাকান্ড এবং দলিত সংগঠন ভীম আর্মির নেতাদের গ্রেফতার করা হল। এরপর মহারাষ্ট্রে ভীমা কোরেগাঁও কান্ড – দলিতদের ওপর অত্যাচারের একের পর এক ঘটনা তো ঘটেই যাচ্ছে।\nএকদিকে যেমন নির্যাতন বাড়ছে – তেমনি দলিতদের যেটুকু আইনি সুরক্ষা ছিল সেটাকেও এখন দুর্বল করার চেষ্টা চলছে। ঠিক এই কারণেই আমার মনে হয় কোনও রাজনৈতিক দলের কর্মসূচি না-হওয়া সত্ত্বেও এই প্রতিবাদ এত ব্যাপক আকার নিয়েছে, বিপুল সংখ্যক মানুষের মধ্যে সাড়া ফেলেছে, বলছিলেন ভট্টাচার্য।\nমূল মামলাটিতে ভারত সরকার কোনও পক্ষ ছিল না, সে কথা মনে করিয়ে দিয়ে আইনমন্ত্রী বলেন, সামাজিক ন্যায় মন্ত্রণালয় এই রায়ের বিরুদ্ধে রিভিউ পিটিশন জমা দিয়েছে। এই রায় দেওয়ার সময় সুপ্রিম কোর্ট যে যুক্তি দিয়েছে সরকার তার সঙ্গে একমত নয় – এবং আদালতের এটা আবার ভেবে দেখার প্রয়োজন আছে।\nনরেন্দ্র মোদি সরকারের একটা দলিত-বিরোধী ভাবমূর্তি আগে থেকেই তৈরি হয়েছিল, এদিনের ব্যাপক বিক্ষোভ তাদের অবশ্যই আরও চাপের মুখে ফেলে দিয়েছে।


Apache ANT Tutorial: Apache Ant Build Tool কি? - Apache Ant টিউটোরিয়াল\nHadoop উদাহরণ + বিগ সুইচ ওএসে মেমরি ম্যানেজমেন্ট সময় মূল্যায়ন ফলাফল চেক করুন আপনার ক্যারিয়ারের জন্য এসএপি মডিউল Vb.net ডেটা প্রকার Jsp উদাহরণ রিয়েল ডিভাইস বনাম এমুলেটর Angularjs মডিউল উত্তরাধিকার\nApache ANT Tutorial: Apache Ant Build Tool কি?\nশেষ আপডেট: 22 এপ্রিল 2021\nবিল্ড টুল কি?\nএকটি বিল্ড টুল একটি প্রোগ্রামিং টুল যা একটি প্রোগ্রামের নতুন সংস্করণ তৈরিতে ব্যবহৃত হয়। এটি যে কোনও সোর্স কোড থেকে একটি এক্সিকিউটেবল অ্যাপ্লিকেশন তৈরি স্বয়ংক্রিয় করে।\nApache Ant কী?\nএপাচি পিঁপড়া বিশুদ্ধ জাভা কোডের পূর্ণ বহনযোগ্যতার সাথে জাভা অ্যাপ্লিকেশন তৈরির জন্য একটি জাভা-ভিত্তিক কমান্ড-লাইন টুল। এটি ডেভেলপারদের পুনরাবৃত্তিমূলক উন্নয়ন কাজ যেমন ডকুমেন্টেশন তৈরি ইত্যাদি স্বয়ংক্রিয় করার জন্য চটপটে নীতি এবং পরীক্ষা চালিত উন্নয়ন গ্রহণ করতে দেয়।\nনতুনদের জন্য এই Apache ANT টিউটোরিয়ালে, আপনি শিখবেন:\nঅ্যাপাচি অ্যান্ট বিল্ড টুল কি?\nঅ্যাপাচি অ্যান্ট বিল্ড টুল কিসের জন্য ব্যবহৃত হয়?\nApache Ant এর ইতিহাস\nApache Ant এর বৈশিষ্ট্য\nকিভাবে উইন্ডোজে Apache Ant ইনস্টল ও কনফিগার করবেন\nApache ANT এর উদাহরণ\nANT প্রকল্প কাঠামো\nঅ্যাপাচি পিঁপড়া ব্যবহার করার সর্বোত্তম অভ্যাস\nApache Ant ব্যবহার করার উপকারিতা\nএখানে, বিল্ড টুল ব্যবহারের গুরুত্বপূর্ণ সুবিধা/সুবিধা রয়েছে:\nবিল্ড টুল আপনাকে সোর্স কোড কম্পাইল করা, সফটওয়্যার পরীক্ষা চালানো এবং সফটওয়্যার স্থাপনের জন্য ফাইল তৈরির মতো নির্দিষ্ট পুনরাবৃত্তিমূলক কাজগুলিকে স্বয়ংক্রিয় করতে দেয়।\nবিল্ড টুলগুলি বেশিরভাগই গ্রাফিক্যাল ইউজার ইন্টারফেস ছাড়াই চলে।\nআপনাকে সোর্স কোড এক্সিকিউটেবল কোডে রূপান্তর করতে সাহায্য করে\nপ্রয়োজনে শুধুমাত্র একটি ফাইল পুনরায় কম্পাইল করার বিকল্প প্রদান করে\nআপনি একটি অপেক্ষাকৃত স্বল্প সময়ের মধ্যে ফাইল সংখ্যা সংকলন করতে পারবেন\nজাভা ডেভেলপারদের দ্বারা ব্যবহৃত দুটি ব্যাপক জনপ্রিয় বিল্ড টুল হল Apache Maven এবং Ant।\nকোড এবং আউটপুট সহ জাভাস্ক্রিপ্ট উদাহরণ\nএখন এই Apache ANT টিউটোরিয়ালে আমরা Apache Ant Build Tool এর ইতিহাস সম্পর্কে জানব।\nএখানে, Apache Ant টুল থেকে গুরুত্বপূর্ণ historicalতিহাসিক ল্যান্ডমার্ক:\nজেমস ডানকান ডেভিডসন জুলাই 2000 এ একটি পিঁপড়া তৈরি করেছিলেন।\nএটি প্রাথমিকভাবে টমক্যাট তৈরিতে ব্যবহৃত হয়েছিল এবং এটি টমক্যাট বিতরণ কিটের অন্তর্নির্মিত পণ্য হিসাবে আসে।\nমে 2014 সালে, অ্যাপাচি অ্যান্ট সংস্করণ 1.9.4 অনেক উন্নত বৈশিষ্ট্য সহ প্রকাশিত হয়েছে।\nএটি সর্বশেষ সংস্করণ 1.10.3 যা মার্চ 2018 এ প্রকাশিত হয়েছিল।\nএখানে, Apache Ant এর অপরিহার্য বৈশিষ্ট্যগুলি হল:\nএটি একটি ওপেন সোর্স প্রকল্প।\nআপনাকে উইন্ডোজ এবং ইউনিক্স/লিনাক্স উভয় সিস্টেমে বিল্ড চালানোর অনুমতি দেয়।\nআপনার কেবল প্রয়োজন জেভিএম JVM উপলভ্য হলে এটি যে কোনও জায়গায় চলে।\nপূর্বনির্ধারিত কাজগুলির একটি বিস্তৃত পরিসর প্রদান করে\nআপনাকে এক স্থান থেকে অন্য স্থানে অনুলিপি করতে সহায়তা করে।\nকাস্টম কাজগুলি বিকাশের জন্য ইন্টারফেস অফার করে।\nআপনাকে কমান্ড লাইন থেকে আহ্বান করার অনুমতি দেয় যা সহজেই বিনামূল্যে এবং বাণিজ্যিক IDEs এর সাথে সংহত করতে পারে।\nআপনাকে পরীক্ষা সার্ভারে বাইনারি স্থাপন করতে দেয়\nএক্সটেনসিবল আর্কিটেকচার অফার করে\nপিছনের সামঞ্জস্যতা প্রদান করে\nএখন এই Apache ANT টিউটোরিয়ালে আমরা উইন্ডোজ এ Apache Ant ইনস্টল করার প্রক্রিয়া শিখব।\nআমরা ধরে নিচ্ছি যে আপনি ইতিমধ্যে ডাউনলোড এবং ইনস্টল করেছেন জাভা ডেভেলপমেন্ট কিট (JDK) আপনার কম্পিউটারে প্রবেশ করুন। নিশ্চিত করুন যে JAVA_HOME পরিবেশ ভেরিয়েবলটি আপনার JDK ইনস্টল করা ফোল্ডারে সেট করা আছে। পিঁপড়া ইনস্টল করার জন্য নীচের পদক্ষেপগুলি অনুসরণ করুন:\nধাপ 1) থেকে বাইনারি ডাউনলোড করুন https://ant.apache.org/bindownload.cgi\nধাপ ২) একটি সুবিধাজনক অবস্থান c: ফোল্ডারে এই জিপ ফাইলটি আনজিপ করুন। Winzip, WinRAR, 7-zip, বা অনুরূপ সরঞ্জাম ব্যবহার করে।\nধাপ 3) 'ANT_HOME' এর জন্য একটি পরিবেশ ভেরিয়েবল তৈরি করুন এবং একটি ভেরিয়েবলের মান এন্ট ফোল্ডারের অবস্থানে দিন।\nএই পিসি আইকনে ডান ক্লিক করুন।\nProperties- এ ক্লিক করুন\nধাপ 4) 'উন্নত সিস্টেম সেটিংস' এ ক্লিক করুন।\nধাপ 5) 'উন্নত' ট্যাবে ক্লিক করুন।\nধাপ 6) 'পরিবেশ ভেরিয়েবল ...' বোতামে ক্লিক করুন।\nধাপ 7) একটি নতুন ব্যবহারকারী পরিবর্তনশীল তৈরি করতে 'নতুন' এ ক্লিক করুন।\nধাপ 8) নতুন ব্যবহারকারীর পরিবর্তনশীল বিবরণ লিখুন\nANT_HOME হিসাবে পরিবর্তনশীল নাম লিখুন।\nC: apache-ant-1.9.14-bin apache-ant-1.9.14 bin হিসাবে পরিবর্তনশীল মান লিখুন।\nধাপ 9) 'ওকে' বাটনে ক্লিক করুন।\nধাপ 10) পর্দা বন্ধ করতে 'ওকে' ক্লিক করুন।\nআপনি কমান্ড প্রম্পটে 'ant -version' কমান্ড টাইপ করে সফলভাবে পিঁপড়ার ইনস্টলেশনের জন্য যাচাই করতে পারেন।\nআপনি নিম্নলিখিত পর্দায় দেখতে পাবেন:\nআসুন এটি 'buildl.xml' হিসাবে সংরক্ষণ করি\nসিএমডি -তে যান এবং ডাইরে যান যেখানে আপনি simplebuild.xml রেখেছেন\nএখন লিখুন, ant-file buildl.xml Hello_World_Target। এটি আমাদের হ্যালো ওয়ার্ল্ড দেখাবে।\nপ্রতিটি বিল্ডে তিনটি নোড থাকবে:\nApache ANT- এ বিল্ড ফাইলের ভিতরের সবকিছুই একটি প্রকল্পের অধীনে।\nনাম একটি প্রকল্পের নাম।\nবেসিডির: এটি সেই ডিরেক্টরি যেখানে থেকে সমস্ত পথ গণনা করা হবে। এটি 'ভিত্তির' সম্পত্তি ব্যবহার করে ওভাররাইড করা যেতে পারে।\nডিফল্ট: আপনাকে এই প্রকল্পের জন্য ডিফল্ট টার্গেট নির্ধারণ করতে সাহায্য করে। যদি কোন লক্ষ্য না দেওয়া হয়, তাহলে এটি 'ডিফল্ট' চালাবে।\nলক্ষ্য হল কাজগুলির একটি সেট, যা নির্মান প্রক্রিয়ার জন্য একটি নির্দিষ্ট অবস্থা পেতে সংজ্ঞায়িত করা হয়।\nনাম: টার্গেটের তারিখ (প্রয়োজন)\nবর্ণনা: লক্ষ্যবস্তুর বর্ণনা\nনির্ভর করে: কোন লক্ষ্য এই বর্তমান লক্ষ্য নির্ভর করে।\nযদি: একটি টার্গেট সম্পত্তির জন্য একটি মান নির্ধারণ করা হয় তবেই লক্ষ্যটি সম্পাদন করে\nযদি না: সম্পত্তির মান নির্ধারিত না হয় তাহলে লক্ষ্যটি কার্যকর করে\nএটি কোডের একটি অংশ যা কার্যকর করা যেতে পারে। টাস্কের একাধিক যুক্তি বা বৈশিষ্ট্য আছে।\nটাস্ক লেখার সাধারণ পদ্ধতি প্যাটার্ন হল: | _+_ |\nআপনি হয় একটি কাজে বিল্ড ব্যবহার করতে পারেন, অথবা আপনি আপনার নিজের কাজ তৈরি করতে পারেন।\nএখানে, অ্যাপাচি পিঁপড়ার ব্যবহার করার কিছু সেরা অভ্যাস রয়েছে।\nআপনি সম্পত্তি ফাইল ব্যবহার করে বিল্ড নম্বরিং স্বয়ংক্রিয় করা উচিত।\nডিফল্টের সাহায্যে একটি কনফিগারযোগ্য বিল্ড বাস্তবায়ন করা এবং সম্পত্তি ফাইল তৈরি করা। এই ফাইলগুলি আপনাকে এমন বৈশিষ্ট্য সংরক্ষণ করতে দেয় যা আপনার নির্মাণ প্রক্রিয়ার জন্য ডেটা সংজ্ঞায়িত করে, যেমন কম্পাইলার সংস্করণ এবং অপ্টিমাইজেশন সেটিংস ইত্যাদি।\nআপনি লাইব্রেরির সম্পত্তি ফাইলগুলি ব্যবহার করে পূর্বনির্মিত লাইব্রেরিগুলি পুনরায় ব্যবহার করতে পারেন।\nএখানে, অ্যাপাচি অ্যান্ট ব্যবহারের সুবিধা/ সুবিধা রয়েছে:\nএটা পিঁপড়া। এটি প্ল্যাটফর্ম-নিরপেক্ষ, তাই এটি আপনাকে প্ল্যাটফর্ম-কেন্দ্রিক বৈশিষ্ট্যগুলি যেমন ফাইল বিভাজকগুলি পরিচালনা করতে সহায়তা করে।\nপিঁপড়া আপনাকে 'টাচ' কমান্ড ব্যবহার করে একটি ফাইলের পরিবর্তিত সময় পরিবর্তন করার মতো প্ল্যাটফর্ম-নির্দিষ্ট কাজ সম্পাদন করতে দেয়।\nপিঁপড়ার স্ক্রিপ্টগুলি প্লেইন এক্সএমএল ব্যবহার করে লেখা হয় তাই আপনি যদি ইতিমধ্যে এক্সএমএল এর সাথে পরিচিত হন তবে আপনি দ্রুত পিঁপড়া শিখতে সক্ষম হবেন।\nপিঁপড়া পূর্বনির্ধারিত কাজের একটি বড় তালিকা প্রদান করে।\nএটি কাস্টমাইজ টাস্কগুলি বিকাশের জন্য একটি ইন্টারফেস সরবরাহ করে।\nআপনি সহজেই কমান্ড লাইন থেকে পিঁপড়াকে আহ্বান করতে পারেন। এটি আপনাকে বিনামূল্যে এবং বাণিজ্যিক IDEs এর সাথে একীভূত করতে দেয়।\nআপনার JVM প্রয়োজন: এটি JVM যে কোন জায়গায় পাওয়া যায়।\nঅ্যাপাচি অ্যান্ট একটি ওপেন সোর্স লাইব্রেরি যা ব্যবহারকারীদের সোর্স কোড অ্যাক্সেস করতে এবং এটি পুনরুত্পাদন করতে দেয়।\nঅ্যাপাচি অ্যান্ট একটি ক্রস-প্ল্যাটফর্ম টুল যা আপনাকে জাভা ক্লাসপথ এবং ফাইল ডিরেক্টরি কাঠামোকে সাশ্রয়ী মূল্যে পরিচালনা করতে দেয়।\nঅ্যাপাচি অ্যান্ট জাভা এবং অন্যান্য প্রোগ্রামিং ভাষা ব্যবহার করে সহজেই এক্সটেনসিবল।\nঅ্যাপাচি অ্যান্ট J2EE ডেভেলপমেন্টের জন্য বিল্ট-ইন সাপোর্ট দেয় যেমন EJB কম্পাইলেশন এবং প্যাকেজিং।\nআপনি এটি ছোট ব্যক্তিগত প্রকল্পের জন্য ব্যবহার করতে পারেন যা একটি বড় সফ্টওয়্যার প্রকল্পে বা তাদের ওয়েবসাইটে ব্যবহার করা যেতে পারে।\nএকটি বিল্ড টুল একটি প্রোগ্রামিং টুল যা একটি প্রোগ্রামের নতুন সংস্করণ তৈরিতে ব্যবহৃত হয়।\nপিঁপড়া (আরেকটি ঝরঝরে টুলের সংক্ষিপ্ত রূপ) একটি এক্সএমএল ভিত্তিক বিল্ড টুল। এটি একটি বহুল ব্যবহৃত জাভা ভিত্তিক বিল্ড টুল যা বিশুদ্ধ জাভা কোডের পূর্ণ বহনযোগ্যতা সহ।\nApache ANT আপনাকে সোর্স কোডকে এক্সিকিউটেবল কোডে রূপান্তর করতে সাহায্য করে।\nজেমস ডানকান ডেভিডসন জুলাই 2000 সালে পিঁপড়া তৈরি করেছিলেন।\nএপাচি পিঁপড়া পূর্বনির্ধারিত কাজগুলির একটি বিস্তৃত পরিসর প্রদান করে।\nপ্রতিটি বিল্ডে তিনটি নোড থাকবে: 1) প্রকল্প 2) লক্ষ্য 3) টাস্ক।\nএকটি টাস্ক হল কোডের একটি অংশ যা কার্যকর করা যায়। টাস্কের একাধিক যুক্তি বা বৈশিষ্ট্য আছে।\nApache ANT- এ প্রপার্টি ফাইল ব্যবহার করে বিল্ড নম্বরিং স্বয়ংক্রিয় করার জন্য এটি সর্বোত্তম অভ্যাস।\nঅ্যাপাচি এএনটির সবচেয়ে বড় সুবিধা হল এটি প্ল্যাটফর্ম-নিরপেক্ষ, তাই এটি আপনাকে প্ল্যাটফর্ম-কেন্দ্রিক বৈশিষ্ট্য যেমন ফাইল বিভাজকগুলি পরিচালনা করতে সহায়তা করে।\nধরন মাইক্রোকার্নেল ভার্চুয়াল টার্মিনাল Servicenow টিউটোরিয়াল\nপোস্ট উইথহোল্ডিং ট্যাক্স\nকোয়ালিটি ম্যানেজমেন্ট প্ল্যান টেমপ্লেট\nমুটেক্স বনাম সেমাফোর\nডট নেট ইন্টারভিউ প্রশ্ন এবং উত্তর\nউদাহরণ এবং সিনট্যাক্স সহ ইউনিক্স কমান্ড\nকিভাবে পাইথনে একটি টেক্সট ফাইল আমদানি করতে হয়\nছবি এবং ভিডিওর জন্য বিনামূল্যে অনলাইন স্টোরেজ\nছবি ফটোশপ সিসি থেকে পটভূমি সরান\nনিচের কোনটি বাস টপোলজি উপস্থাপন করে?\nগুগল ক্রোমের জন্য ফ্রি পপ আপ ব্লকার


খামার এর ঘাস এর চাহিদা মেটানোর জন্য চাষ করুন কৃত্তিম জাম্বো ঘাস! খামার এর ঘাস এর চাহিদা মেটানোর জন্য চাষ করুন কৃত্তিম জাম্বো ঘাস!\nHomeখামার আইডিয়াখামার এর ঘাস এর চাহিদা মেটানোর জন্য চাষ করুন কৃত্তিম জাম্বো ঘাস!\nখামার এর ঘাস এর চাহিদা মেটানোর জন্য চাষ করুন কৃত্তিম জাম্বো ঘাস!\nযে সমস্ত জমিতে আমন ধান কাটা হয় সে সমস্ত জমিতে কৃষকরা ভুট্টার সাথে জাম্বো ঘাসের চাষ করতে পারেন। জমি তৈরি করে ২-৩ চাষ দিয়ে প্রয়োজনীয় গোবর ও ইউরিয়া সার ব্যবহার করতে হবে। জাম্বো ঘাসের বীজ বিঘা প্রতি ৫/৬ কেজি ও ভুট্টার বীজ ৩/৪ কেজি ছিটিয়ে রোপণ করলে ৪৫/৫০ দিনের মধ্যে প্রথম কাটা যায়। ভুট্টা ও জাম্বো ঘাসের উৎপাদন বিঘা প্রতি ২০০ কেজি করা সম্ভব। যেহেতু জাম্বো ঘাসের প্রথমে বীজ থেকে একটি কুঁড়ি বের হয় সেজন্য প্রথম কাটায় উৎপাদন কম হয়। কিন্তু জাম্বো ও ভুট্টা ঘাসের মিশ্র চাষে প্রথম কাটায় উৎপাদন বেশি করা যায়। দ্বিতীয় কাটাতে ভুট্টা না থাকায় জাম্বো ঘাসে প্রচুর পরিমাণে কুঁড়ি গজায়। এর ফলে জাম্বো ঘাসের উৎপাদন বেশি হয়ে থাকে। সুতরাং এই মিশ্র পদ্ধতিতে ঘাস চাষ করা হলে ঘাসের উৎপাদন বৃদ্ধি করা সম্ভব।(সংগ্রহ)


ব্যবসায়ের পুঁজি অল্প? মেনে চলুন বিষয়গুলো! ব্যবসায়ের পুঁজি অল্প? মেনে চলুন বিষয়গুলো!\nআইডিয়া, উদ্ভাবনি, ব্যবসায়, শিল্প, স্লাইড


হরিরামপুরে দুর্যোগ বিষয়ক প্রশিক্ষন কর্মশালা অনুষ্ঠিত | এফএম নিউজ\nHome প্রকৃতি ও পরিবেশ হরিরামপুরে দুর্যোগ বিষয়ক প্রশিক্ষন কর্মশালা অনুষ্ঠিত\nমানিকগঞ্জের হরিরামপুরে উপজেলা পর্যায়ে “দুর্যোগ বিষয়ক স্থায়ী আদেশাবলী (SOD)-২০১৯” অবহিতকরণ প্রশিক্ষণ কর্মশালা অনুষ্ঠিত হয়েছে। সোমবার ২১’ই জুন উপজেলা প্রশাসন ও দুর্যোগ ব্যবস্থাপনা অধিদপ্তরের আয়োজনে উপজেলা পরিষদ অডিটোরিয়ামে এই প্রশিক্ষণ কর্মশালা অনুষ্ঠিত হয়।\nহরিরামপুর উপজেলা নির্বাহী কর্মকর্তা মো. সাইফুল ইসলামের সভাপতিত্বে উপজেলা প্রকল্প বাস্তবায়ন কর্মকর্তা মো. মানিকুজ্জামানের সঞ্চালনায় বিশেষ আলোচক হিসেবে উপস্থিত ছিলেন উপজেলা পরিষদের চেয়ারম্যান দেওয়ান সাইদুর রহমান।\nকর্মশালায় বক্তব্য দেন, উপজেলা পরিষদের ভাইস চেয়ারম্যান মো. আজিম খান, মহিলা ভাইস চেয়ারম্যান বেগম সাজেদা চৌধুরী, উপজেলা স্বাস্থ্য ও পরিবার পরিকল্পনা কর্মকর্তা ডা. ইসরাত জাহান, উপজেলা কৃষি কর্মকর্তা মো. অাব্দুল গফ্ফার ও উপজেলা প্রাণিসম্পদ কর্মকর্তা ডা. এ কে আজাদ। এ সময় সরকারি বিভিন্ন দপ্তরের প্রধানগণ, সদস্য, বিভিন্ন ইউনিয়নের চেয়ারম্যান ও এনজিও কর্মী উপস্থিত ছিলেন।\nবিজ্ঞাপনে টাচ করুন।————————–\nPrevious articleহরিরামপুরে চেক জালিয়াতি মামলার আসামী আটক-১\nNext articleনৌকা তৈরীতে ব্যস্ত হরিরামপুরের কারিগররা


‘সোপ অপেরা নয়, ডিজি’-শেষ পর্ব\nফাতিমা ভুট্টো, দ্য গার্ডিয়ান | প্রকাশের সময় : ১৯ সেপ্টেম্বর, ২০১৯, ১২:০১ এএম\nগত ১৮ মাসে তুর্কি টিভির আন্তর্জাতিক বাজার চাহিদা ব্যাপক ভাবে হ্রাস পেয়েছে। ২০১৮ সালের ২ মার্চ ভোর রাত ১টায় এমবিসি ডিজির সম্প্রচার বন্ধ করে। এমবিসির আড়াই কোটি ডলার ক্ষতি করে ৬টি ডিজি প্রত্যাহার করা হয়। চ্যানেলের মুখপাত্র বলেন, এ অঞ্চলের কয়েকটি টিভি চ্যানেল থেকে সকল তুর্কি ড্রামা অপসারণের সিদ্ধান্ত হয়েছে। তবে এ সিদ্ধান্ত কে নিয়েছেন তা আমি নিশ্চিত করতে পারব না। ২০১৫ সাল থেকে সউদী আরবের যুবরাজ মোহাম্মদ বিন সালমান (এমবিএস) এমবিসি কেনার জন্য আলোচনা চালাচ্ছিলেন। কিন্তু এর দাম ৩০০ কোটি ডলার চাওয়াকে তিনি খুব বেশি মনে করেছিলেন। ২০১৭ সালের নভেম্বরে এক দুর্নীতি বিরোধী অভিযানে এমবিসির বোর্ড সদস্য ও শেয়ার হোল্ডারদের অধিকাংশকে গ্রেফতার করা হয়।\nবিলাসবহুল জেলে ৮৩ দিন কাটানোর পর এমবিসির প্রতিষ্ঠাতা সউদী ব্যবসায়ী ওয়ালিদ বিন ইবরাহিম, যার বোন ছিলেন এক সাবেক বাদশাহর স্ত্রী, মুক্তি পান। তার কোম্পানির বেশির ভাগ শেয়ারের মালিক এখন একজন গোপন ব্যক্তি যার প্রথম নির্দেশ হচ্ছে এমবিসির সকল ডিজি অনুষ্ঠান বাতিল করা।\nএর আগে মধ্যপ্রাচ্য ও উত্তর আফ্রিকা অঞ্চল ছিল ডিজির বৃহত্তম আন্তর্জাতিক বাজার। দুবাইতে গেম অব থ্রোনস ও অপরাহর সাথে ‘মাগনিফশান্ট সেঞ্চুরি’র বিজ্ঞাপনও প্রদর্শিত হত। অন্যদিকে ফাতমাগুলের চিত্রনাট্যকার এইস ইয়োরেন্সকে সউদী আরব তার স্থানীয় চ্যানেলগুলোর জন্য টিভি সিরিজ লেখার নির্দেশ প্রদান করে। গুজব ছড়ায় যে শাহজাদা ও রাজনীতিকরা তুরস্ক সফরে গেলে এ ব্যাপারে খোঁজ খবর নিচ্ছেন। সম্ভবত আধুনিক বিনোদন জগতে তুরস্কের এ অগ্রগতি এমবিএসকে অসন্তুষ্ট করে থাকবে।\nএটা নিশ্চিত যে ২০১৭ সালে কাতারের বিরুদ্ধে নিষেধাজ্ঞা আরোপের ঘটনায় দেশটির প্রতি তুরস্কের সমর্থন যুবরাজকে নিশ্চিত ভাবে ক্ষুব্ধ করে। এভাবে ২০১৮ সালে এমবিএস তুর্কি প্রেসিডেন্ট রজব তাইয়েব এরদোগানকে অশুভ ত্রয়ীর অন্তর্ভুক্ত করে নতুন ওসমানীয় খিলাফত প্রতিষ্ঠার চেষ্টার জন্য অভিযুক্ত করেন। তিনি দ্রুত মধ্যপ্রাচ্য টিভি থেকে ডিজি বিলুপ্ত করেন।\nডিজির উত্থান পর্ব থেকে অভ্যন্তরীণ ও ভূরাজনীতিসহ রাজনীতিকে পৃথক করা অসম্ভব। এরদোগান নিজে ‘ম্যাগনিফিশান্ট সেঞ্চুরি’র প্রতি বিরূপ মনোভাবাপন্ন বলে ব্যাপক প্রচারণা রয়েছে। তিনি এটাকে অত্যন্ত অশ্লীল ও সত্য ঘটনা বর্জিত ওসমানীয় ইতিহাস বলে মনে করেন। তার সরকার এর প্রযোজকদের তোপকাপি প্রাসাদের মত বিভিন্ন ঐতিহাসিক স্থানে চিত্রায়নের অনুমোদন বাতিল করে। সরকারের রোষানলে পড়ার ভয়ে টার্কিশ এয়ার লাইন্স অভ্যন্তরীণ রুটে তাদের জন্য বিমানে আপ্যায়ন বাতিল করে। এরদোগানের একেপি পার্টির এক এমপি শো’টি নিষিদ্ধ করার জন্য পার্লামেন্টে আবেদন করেন।\nযদিও ‘ম্যাগনিফিশান্ট সেঞ্চুরি’কে রাষ্ট্র কখনো তুর্কি সফট পাওয়ার হিসেবে বিশে^ প্রদর্শনের জন্য ব্যবহার করেনি, অন্য ডিজিকে করেছে। তুর্কি রাষ্ট্রীয় টেলিভিশনের (টিআরটি) দুটি সাম্প্রতিক নির্মাণকে সরকার তাদের নির্দেশনা না বললেও সর্বাত্মক অনুমোদন প্রদান করে। এর একটি হল দিরিলিসঃ এরতুগুল বা পুনরুজ্জীবনঃ এরতুগুল। তিনি ছিলেন ওসমানীয় গৌরবের সূচনাকারী ব্যক্তি। ওসমানীয় সাম্রাজ্যের প্রতিষ্ঠাতা সুলতান ওসমানের পিতা।\nডিজির ট্যাগলাইন ছিল- ‘একটি জাতির জাগরণ।’ এর পাঁচটি সিজনে দর্শকরা দেখেছে ক্রুসেডার, মঙ্গোল, খ্রিস্টান বাইজেন্টাইন ও অন্যদের বিরুদ্ধে এরতুগুলের লড়াই। এটি রাষ্ট্রীয় টিভিতে প্রচারিত সবচেয়ে জনপ্রিয় শো’র সম্মান লাভ করে। এরদোগান এরতুগুল সম্পর্কে বলেন, সিংহরা তাদের নিজেদের কাহিনী লেখা শুরু না করা পর্যন্ত তাদের শিকারিরাই সব সময় নায়ক হয়।\nআরেকটি শো পেইতাত আবদুল হামিদ বা শেষ সম্রাট, ওসমানীয় গৌরবগাথার অন্তিম রেশ। এর ভিত্তি ছিল শেষ শক্তিশালী ওসমানীয় সুলতান দ্বিতীয় আবদুল হামিদের শাসনকাল। ২০১৭ সালে এর প্রচার শুরু হওয়ার পর তা বিপুল সংখ্যক দর্শককে আকৃষ্ট করতে সক্ষম হয়। প্রতি শুক্রবার প্রতি দশজনের একজন দর্শকই তরুণ তুর্কি (শেষপর্যন্ত তারাই তাকে ক্ষমতাচ্যুত করে) ও ইউরোপীয় কুচক্রিদের বিরুদ্ধে তার প্রতিরোধের লড়াই-এর কাহিনী দেখত।\nএ ডিজির সমর্থক ও নিন্দুক উভয়েরই মত ছিল যে সুলতানকে যে মডেলে রূপায়ন করা হয়েছে, তার সাথে এরদোগানের অনেক মিল রয়েছে। এরদোগানের অনুরাগীরা দুই গর্বিত নেতার মধ্যে মিল দেখতে পান যারা কেউই পাশ্চাত্যকে মোকাবেলা করতে ভীত নন। যারা দুই জনই তুরস্ককে বিশ^ মুসলিম ঐক্যের কেন্দ্রস্থল রূপে দেখতে চান।\n২০২৩ সাল নাগাদ ডিজি রফতানি থেকে বছরে ১০০ কোটি ডলার আসবে বলে সরকার আশা করছে। ইজেত পিন্টু তার ইস্তান্বুল অফিসে আমাকে বলেন, মধ্যপ্রাচ্যের বাজার হারানোর কারণে এ লক্ষ্যমাত্রা ৫০ কোটি ডলার ধরাই বাস্তব সম্মত। তবে রিমেক স্বত্ব, ল্যটিন আমেরিকায় রফতানি এবং ইতালি ও স্পেনসহ পশ্চিম ইউরোপে পৌঁছনোর ঘটনা ক্ষতি হ্রাস করবে।\nসেলিন আরাত বলেন, তুর্কি সিরিজগুলো স্থায়ী জনপ্রিয়তা পেয়েছে। এগুলোর চাহিদা আর নাও বাড়তে পারে। তবে বিশ্বে তুর্কি টিভির চাহিদা রয়েছে। তিনি স্বীকার করেন যে সউদী পদক্ষেপ এ ক্ষেত্রে বাধার সৃষ্টি করেছে। কিন্ত তা তুর্কি ডিজি আধিপত্যের অবসান ঘটাতে পারবে না।\nNasir Hazary Bin Ahad ১৯ সেপ্টেম্বর, ২০১৯, ১:৩৩ এএম says :00\nDon't you dare to start watching one single Turkish series!!! They will make you an addict. Trust me! They give you an English sub for the first or second serie but then they leave you empty. And you unbelieveable keep watching it eventhough you know nothing Turkish language\nKm Munna ১৯ সেপ্টেম্বর, ২০১৯, ১:৩৪ এএম says :00\nI really like all Turkish series that I know amd in summer I'm going to watch more and more series. After watching Turkish series I can not watch any American films.\nKamal Pasha Jafree ১৯ সেপ্টেম্বর, ২০১৯, ১:৩৬ এএম says :00\nI also like turkey dramas best was dirills ans recently I saw yer gor ask it started so beautifully but I was so disappointed seeing the middle and end of the drama\nMD Akhteruzzaman ১৯ সেপ্টেম্বর, ২০১৯, ১:৩৮ এএম says :00\nতুর্কি ডিজি যেভাবে জনপ্রিয়তা লাভ করেছে তাতে এত সহজে নামাতে পারবে না।\nMannan Bhuiyan ১৯ সেপ্টেম্বর, ২০১৯, ১:৩৯ এএম says :00\nআমাদের বাংলাদেশেও দিন দিন তুর্কি সিরিয়াল জনপ্রিয় হয়ে উঠছে। ওদেরকে পেছনে ফেলার মতো প্রতিদ্বন্দ্বি কাউকে দেখছি না।\nমা হোমিও হল ১৯ সেপ্টেম্বর, ২০১৯, ১:৩৯ এএম says :04\nসৌদি নিজেও পারে না অন্য মুসলিম দেশকেও এগাতে দেয় না।\nJewel rana ১৯ সেপ্টেম্বর, ২০১৯, ৭:২৬ এএম says :00\nসৌদি আরব দিনদিন মনে হচ্ছে তারা অমুসলিm...\njewel rana ১৯ সেপ্টেম্বর, ২০১৯, ৭:৩৩ এএম says :00\nএই সিরিয়াল গুলো খুবই সুন্দর আমি কোন নাটক বা সিরিয়াল দেখতাম না কিন্তু দিরিলিস আরতুগুল এবং আবদুল হামিদ এই দুইটি সিরিয়াল আমি ভাষা না বুঝেও শেষ পর্যন্ত দেখে গেছি।\nSamsul ২১ সেপ্টেম্বর, ২০১৯, ৩:০৬ পিএম says :00\nসৌদি কিছু পারেনা! আবার অন্যকোনো মুসলিম রাষ্টকেও করতে দেয়না! এরা, শুধু পারে নারী আর আরাম আয়েস করতে। ইনশাআল্লাহ তুর্কি এগিয়ে যাবে।


Jio diwali offer for customers, দিওয়ালিতে গ্রাহকদের জন্য বিশেষ অফার নিয়ে হাজির জিও ! – News18 Bangla\nHome » Photo » technology » দিওয়ালিতে গ্রাহকদের জন্য বিশেষ অফার নিয়ে হাজির জিও !\nদিওয়ালিতে গ্রাহকদের জন্য বিশেষ অফার নিয়ে হাজির জিও !\nদিওয়ালিতে জিও নিয়ে এসেছে বিশেষ অফার ৷ মাত্র ৮০৮ টাকায় উপহার দিতে পারবেন জিও-র ৪জি ফিচার ফোন ৷\n| October 21, 2019, 15:05 IST\nদিওয়ালিতে প্রিয়জনদের কী উপহার দেবেন ভাবছেন ? আপনার কাজটি এবার অনেকটাই সহজ করে দিল রিলায়েন্স জিও ৷ দিওয়ালিতে জিও নিয়ে এসেছে বিশেষ অফার ৷ মাত্র ৮০৮ টাকায় উপহার দিতে পারবেন জিও-র ৪জি ফিচার ফোন ৷ ফোনটির আসল দাম ১৫০০ টাকা ৷\nদিওয়ালি অফার হিসেবে ফোনটি মিলবে ৮০৮ টাকায় ৷ পাশাপাশি এই ডিভাইসের সঙ্গে পেয়ে যাবেন চারটি বান্ডেল অফার। গ্রাহকরা রিচার্জের সঙ্গে পেয়ে যাবেন ১০ টাকার একটি ইন্টারকানেক্ট ইউজ চার্জ (আইইউসি)-এর সুবিধাও ৷ এই অফারে এক মাসের রিচার্জ প্যাক, ১০টাকার একটি আইউসি সহ একটি জিওফোন উপহার দিতে পারবেন।\nএই ছাড়াও রয়েছে তিনটি প্ল্যান যার দাম , ১,০০৬ টাকা, ১,৫০১ টাকা এবং ১,৯৯৬ টাকা। ১,০০৬ টাকার প্ল্যানে, তিন মাসের রিচার্জ প্যাক এবং ১০ টাকার আইইউসি সহ একটি জিওফোন উপহার দিতে পারবেন। ১,৫০১ টাকার প্ল্যানে, আট মাসের রিচার্জ প্যাক এবং ১০ টাকার আইইউসি সহ একটি জিওফোন উপহার দিতে পারবেন। ১৯৯৬ টাকার প্ল্যানে, ১৩ মাসের রিচার্জ প্যাক এবং ১০ টাকার আইইউসি সহ একটি জিওফোন উপহার দিতে পারবেন।\nএর জন্য গ্রাহকদের জিও ওয়েবসাইটে গিয়ে গিফ্ট জিও ফোন ট্যাবে ক্লিক করতে হবে ৷ গিফ্ট নাউ অপশনে ক্লিক করে নিজের মোবাই নম্বর ও যাকে গিফ্ট করতে চান তার মোবাইল নম্বর দিতে হবে ৷ এর পর কোনও প্ল্যানটি নিতে চান সেটি সিলেক্ট করে অনলাইনে পেমেন্ট করতে হবে ৷ তাহলে যাকে পাঠাচ্ছেন তিনি গিফ্ট ভাউচার পেয়ে যাবেন ৷ এরপর রিলায়েন্স স্টোর গিয়ে তিনি ভাউচার দেখালেই পেয়ে যাবেন ফোন ৷


মিরপুর বুদ্ধিজীবী কবরস্থানে শায়িত হলেন গাফফার চৌধুরী | desherboi.com\nশনিবার, ২৮ মে ২০২২ | ৯:২৬ অপরাহ্ণ | 41 বার\nএর আগে ভাষা আন্দোলন ও একুশের প্রতীক কেন্দ্রীয় শহীদ মিনার প্রাঙ্গণে আবদুল গাফ্ফার চৌধুরীকে শ্রদ্ধা জানানো হয়। সেখানে এই বীর মুক্তিযোদ্ধাকে গার্ড অব অনার দেওয়া হয়। শহীদ মিনারে শ্রদ্ধা নিবেদন শেষে ঢাকা বিশ্ববিদ্যালয় কেন্দ্রীয় মসজিদ এবং জাতীয় প্রেসক্লাব প্রাঙ্গণে আবদুল গাফ্ফার চৌধুরীর জানাজা অনুষ্ঠিত হয়।\nগত বৃহস্পতিবার ভোরে যুক্তরাজ্যের লন্ডনের একটি হাসপাতালে মারা যান আবদুল গাফ্ফার চৌধুরী (ইন্না লিল্লাহি ওয়া ইন্না ইলাইহি রাজিউন)। তাঁর বয়স হয়েছিল ৮৮ বছর। আজ সকাল ১১টার দিকে বিমান বাংলাদেশ এয়ারলাইনসের একটি ফ্লাইটে তাঁর মরদেহ বাংলাদেশে আনা হয়। ঢাকার হজরত শাহজালাল আন্তর্জাতিক বিমানবন্দরে সরকারের পক্ষে তাঁর মরদেহ গ্রহণ এবং শ্রদ্ধা নিবেদন করেন মুক্তিযুদ্ধবিষয়ক মন্ত্রী আ ক ম মোজাম্মেল হক। এ সময় কৃষিমন্ত্রী মো. আব্দুর রাজ্জাক, রেলমন্ত্রী মো. নূরুল ইসলাম, বেসামরিক বিমান পরিবহন ও পর্যটন প্রতিমন্ত্রী মো. মাহবুব আলী, সংস্কৃতি প্রতিমন্ত্রী কে এম খালিদ, সাবেক মন্ত্রী ও আওয়ামী লীগের সভাপতিমণ্ডলীর সদস্য মোফাজ্জল হোসেন চৌধুরী, যুক্তরাজ্যে নিযুক্ত বাংলাদেশের হাইকমিশনার সাইদা মুনা তাসনিম, বাংলাদেশ আওয়ামী লীগের দপ্তর সম্পাদক ও প্রধানমন্ত্রীর বিশেষ সহকারী বিপ্লব বড়ুয়া প্রমুখ উপস্থিত ছিলেন।\nপ্রথমে রাষ্ট্রপতি মো. আবদুল হামিদের পক্ষ থেকে শ্রদ্ধা জানান তাঁর সামরিক সচিব মেজর জেনারেল এস এম সালাহউদ্দিন ইসলাম। এরপরই প্রধানমন্ত্রী শেখ হাসিনার পক্ষে তাঁর সামরিক সচিব ব্রিগেডিয়ার জেনারেল কবীর আহাম্মদ শ্রদ্ধা জানান। পরে স্পিকার শিরীন শারমিন চৌধুরী শ্রদ্ধা জানান। আওয়ামী লীগের পক্ষে দলটির সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের দলের নেতা-কর্মীদের নিয়ে শ্রদ্ধা জানান।\nএরপর বিভিন্ন ব্যক্তি ও সংগঠনের পক্ষে শ্রদ্ধা নিবেদন করা হয়। বেলা তিনটা পর্যন্ত চলে এই শ্রদ্ধা নিবেদন পর্ব। সেখানে আবারও এক মিনিট নীরবতা পালন এবং একুশের সেই গান গেয়ে তাঁকে বিদায় জানানো হয়।\nএর আগে গাফ্‌ফার চৌধুরীর ছেলে অনুপম আহমেদ রেজা চৌধুরী বলেন, তাঁর বাবা বাংলাদেশকে খুবই ভালোবাসতেন। তিনি জানতেন, বাংলাদেশের মানুষও তাঁকে অনেক ভালোবাসেন। তিনি সব সময় বলতেন, এই দেশেই যেন তাঁকে মাটি দেওয়া হয়। সে জন্যই তাঁকে এখানে নিয়ে এসেছেন।\nবাবার মরদেহ দেশে আনার জন্য প্রধানমন্ত্রী শেখ হাসিনাসহ সংশ্লিষ্ট সবাইকে ধন্যবাদ জানান অনুপম আহমেদ রেজা চৌধুরী।\nশহীদ মিনারে শ্রদ্ধা নিবেদন শেষে ঢাকা বিশ্ববিদ্যালয়ের কেন্দ্রীয় মসজিদে আবদুল গাফ্ফার চৌধুরীর জানাজা হয়। পরে তাঁর কফিন নেওয়া হয় জাতীয় প্রেস ক্লাব প্রাঙ্গণে। সেখানেও আরেক দফা জানাজা পড়া হয়। সেখানে জাতীয় প্রেসক্লাবের উদ্যোগে শ্রদ্ধা নিবেদনের ব্যবস্থা করা হয়। সাংবাদিক, সাংবাদিকদের বিভিন্ন সংগঠন ও বিভিন্ন গণমাধ্যমের পক্ষে তাঁর প্রতি শ্রদ্ধা নিবেদন করা হয়।\nএরপর অন্তিম ইচ্ছা অনুযায়ী গাফ্ফার চৌধুরীকে ঢাকার মিরপুরে শহীদ বুদ্ধিজীবী কবরস্থানে তাঁর স্ত্রীর কবরের পাশে শেষ শয্যায় শায়িত করা হয়।\nআবদুল গাফ্ফার চৌধুরীর জন্ম ১৯৩৪ সালের ১২ ডিসেম্বর, বরিশালের উলানিয়া গ্রামে চৌধুরী বাড়িতে। স্বাধীনতাযুদ্ধে মুজিবনগর সরকারের মাধ্যমে নিবন্ধিত স্বাধীন বাংলার প্রথম পত্রিকা সাপ্তাহিক ‘জয় বাংলা’র প্রতিষ্ঠাতা ও সম্পাদক ছিলেন তিনি। আবদুল গাফ্‌ফার চৌধুরীকে বাংলাদেশ সরকার একুশে পদক ও স্বাধীনতা পুরস্কারে ভূষিত করে। এ ছাড়া সাহিত্যে অবদানের স্বীকৃতি হিসেবে বাংলা একাডেমি পুরস্কার, ইউনেসকো পুরস্কার, বঙ্গবন্ধু পুরস্কার, মানিক মিয়া পদকসহ বিভিন্ন পুরস্কার পেয়েছেন তিনি।


সুস্বাস্থ্যের জাদুকর - banglanews24.com\nএজি মাহমুদ | বাংলানিউজটোয়েন্টিফোর.কম\nআপডেট: ১৪২৫ ঘণ্টা, নভেম্বর ২৪, ২০১১\nএকবার ভাবুন তো- কোন কোন বিষয়টি আপনার কাছে স্বাস্থ্যকর আর কোন বিষয়টি নয়! স্বাস্থ্যসম্মত খাবার আর নিয়মিত শরীরচর্চার কথা বলে এ প্রশ্নের হাত থেকে নিস্তার পেতে চাইবেন অনেকেই। কিন্তু অনেকেরই জানা নেই সুস্বাস্থ্য রক্ষার জন্য রয়েছে আরও কিছু কৌশল।\nযা সত্যিই অবাক করার মতো। সুস্বাস্থ্য রক্ষার সেই চমকপ্রদ কৌশল নিয়ে লিখেছেন এজি মাহমুদ\nছবি যেন শুধু ছবি নয়:\nছবি তুলতে কে না পছন্দ করেন? জীবনের আনন্দঘন সব মুহূর্তকে স্মৃতির অ্যালবামে ধরে রাখার জন্য বিকল্প নেই ফটোগ্রাফির। আর তাই ছুটির দিনগুলোতে কোথাও ক্যামেরা হাতে বেরিয়ে পড়লে মন্দ হয় না। কি‘ এখন আর কেবল স্মৃতিকে আঁকড়ে ধরে রাখা নয়। সুস্বাস্থ রক্ষার জন্য আপনাকে সাহায্য করতে পারে ফটোগ্রাফ। কারণ সম্প্রতি এক গবেষণায় দেখা গেছে, জীবনের পুরনো কোনো আনন্দঘন মুহূর্তই হয়ে উঠতে পারে সুস্বাস্থ্যর কারণ। আর সেই পুরানো স্মৃতি আপনাকে মনে করিয়ে দেবে ক্যামেরার চোখে ধরে রাখা মুহূর্ত। যা আপনাকে কিছুক্ষণের জন্য হলেও ফিরিয়ে নেবে সেই সুখময় সময়ে। যা সুস্বাস্থ্য বার্তা বয়ে আনতে পারে আপনার দেহমনে।\nআজকাল অনেকেই ভাবছেন, বিভিন্ন সামাজিক যোগাযোগের ওযেবসাইট ফেসবুক-টুইটার কিংবা গুগল প্লাসে লগইন থাকার মানে শুধু সময় কাটানো বা সময়ের অপচয় ছাড়া ভিন্ন কিছু নয়। কি‘ সম্প্রতি ইউনির্ভভার্সিটি অব ক্যালিফোর্নিয়া লস অ্যাঞ্জেলসের এক গবেষণায় বেরিয়ে এসেছে অন্যরকম এক তথ্য। গবেষকরা জানিয়েছেন, মস্তিষ্কের উন্নয়নের ক্ষেত্রে ওয়েব ব্রাউজিং ও ওয়েবপেজ সার্চিং বিশেষ ভূমিকা রাখতে সক্ষম। শুধু তাই নয়; ভাষাগত জ্ঞানের উন্নতি সাধনেও ইতিবাচক ভূমিকা রাখছে এই ওয়েবসাইটগুলো। পাশাপাশি ইন্টারনেট ব্যবহারকারীদের যে কোনো বিষয়ে দ্রুত সিদ্ধান্ত গ্রহণে সাহায্য করে থাকে ওয়েব ও ইন্টারনেট ব্রাউজিং।\nঅনাবিল হাসি আমাদের হার্টের জন্য উপকারী। কি‘ চোখের জল ঝরানো কান্নাও যে স্বাস্থের জন্য উপকারী হতে পারে তা বহু বছর ধরেই ছিল অজানা। ইউনিভার্সিটি অব সাউথ ফ্লোরিডা ফাউন্ড ইউনিভার্সটির এক গবেষণায় দেখা গেছে, কান্নার পর যে কোনো মানুষই বেশ স্বস্তি অনুভব করে। এখানেই শেষ নয়; কান্নার মাধ্যমে মানুষের শরীর থেকে এমন অনেক ভৌত ক্ষতিকারক পদার্থ বেরিয়ে যায় যার নিঃসরণ অন্য কোনোভাবে সম্ভব নয়। তাই কোনো আবেগতাড়িত দিনে কিছুটা কান্নার মাধ্যমে যদি নিজেকে হালকা করে ফেলার পাশাপাশি শারীরিক অবস্থার উন্নতি করা যায় তা মন্দ নয় বৈকি!\nবিয়ে নিয়ে অনেককেই আজকাল বেশ শঙ্কিত থাকতে দেখা যায়। ভবিষ্যতে অনাগত অতিথিকে নিয়েও সেই শঙ্কার মাত্রা কম নয়। কি‘ এসব শঙ্কাকে অহেতুক কৌতুক ছাড়া আর কিছুই নয় বলে সাম্প্রতিক গবেষণা এবং পরিসংখ্যানে জানা গেছে। গবেষণায় আরও জানা গেছে, বিয়ে করার সিদ্ধান্ত আপনাকে করে তুলতে পারে সুস্বাস্থের অধিকারী। এ নিয়ে ১৫ লক্ষ মানুষের ওপর এক জরিপ করে দেখা গেছে যে, যে সব দম্পতি দুটি সন্তানকেই যথেষ্ট মনে করেছেন তারা বিভিন্ন শারীরিক ঝুঁকির হাত থেকে শঙ্কামুক্ত আছেন। বিয়ের কারণে ক্যান্সার-হৃদরোগের হারও সুখী বিবাহিত দম্পতিদের মধ্যে অনেকাংশে কম বলে জানা গেছে। এছাড়াও বিভিন্ন গবেষণায় আরও বেরিয়ে এসেছে যে, বিবাহিতরা অবিবাহিতদের থেকে তুলনামূলক বেশি দীর্ঘায়ু লাভ করেন।\nঘরের কাজে সাহায্য:\nঘরের কাজ? এ আর এমন কঠিন কী? ঘর পরিষ্কার পরিছন্ন রাখা আর টুকটাক রান্না এই তো! কি‘ অনেকেই জানেন না যে, ঘরের কোনো আসবাবপত্র একবার সরিয়ে রাখতে গেলে যে পরিমাণ উপকার হয় তা প্রায় ২২ মাইল হাঁটার চেয়ে কোনো অংশে কম নয়। আরও অবাক করা তথ্য হলো, শুধু ঘরের কাজ সামলে এক বছরে প্রায় ৫০ হাজার ক্যালরি উধাও করে দেওয়া সম্ভব যা নিয়মিত জিমনেশিয়ামের ফ্রি-হ্যান্ড এক্সারসাইজের রুটিন মেনেও সম্ভব হবে না। এছাড়াও নিয়মিত গৃহকর্মের রুটিন নারীর ব্রেস্ট ক্যান্সারের ঝুঁকি কমাতেও সহায়তা করে বলেও জানিয়েছে ক্যান্সার রিসার্চ ইউকে ফাউন্ডেশন।\nসবরকম সামাজিক সম্পর্কের তালিকায় শীর্ষে রয়েছে বন্ধুতা। গবেষণায় জানা গেছে, বন্ধু-বান্ধবীদের সঙ্গ আপনাকে মানসিকভাবে চাঙ্গা করে তুলতে পারে এমনভাবে যা প্রতিদিন তিনকাপ চায়ের সমপরিমাণ এনার্জির কাজ করে। এছাড়াও অবসাদগ্রস্ততা ও একাকিত্বকে হঠিয়ে জীবনকে কর্মমুখর করে তুলতে বন্ধুদের আড্ডার বিকল্প নেই। ব্রিগহাম ইয়ং ইউনিভার্সিটির ছাত্রছাত্রীদের ওপর এক গবেষণায় জানা গেছে, বিশ্ববিদ্যালয় জীবনে বন্ধুদের সঙ্গ আপানার পরিবেশ ও আচরণে শতকরা ৫০ ভাগ ইতিবাচক ভাবনা ও শারীরিক সুস্থতা গড়ে তুলতে সক্ষম। আরেক জরিপে পাওয়া গেছে ধূমপায়ীদের জন্য আরেকটি বিচিত্র তথ্য, বন্ধুরা যে পরিমাণ একাকিত্ব দূর করতে পারে তা বন্ধুহীন পরিবেশে একজন ধূমপায়ীকে দিনে প্রায় ১৫টি সিগারেট বেশি খেতে বাধ্য করে তোলে।\nনিউ নরমাল লাইফে ত্বকের যত্ন যেভাবে\nজন্মাষ্টমীর প্রসাদে মালপোয়া


ডাঁটার নাম শজনে, গুণ জানে তার কজনে - জিনিউজ বিডি ডটকম\nHome জীবনধারা ডাঁটার নাম শজনে, গুণ জানে তার কজনে\nডা. সজল আশফাক :\nলম্বা সবজি শজনে ডাঁটা। অনেকের কাছেই খুব প্রিয়। শজনে ডাঁটায় রয়েছে প্রচুর আঁশ। রয়েছে ব্যথানাশক উপাদান। শজনেকে বলা হয় খনিজ শক্তির ভাণ্ডার। সবচেয়ে বড় কথা হল, শজনের মধ্যে রয়েছে ঔষধি গুণ\nআঁশজাতীয় খাবার খেলে কোষ্ঠকাঠিন্য দূর হয়। হজমেও সহায়ক শজনে। এ কারণে হাইপার অ্যাসিডিটি, পেপটিক আলসারের কষ্টেও উপশম দেয় এই সবজি। ক্ষুধা বাড়ানো, মুখের রুচি ফেরানোর কাজ করে শজনে।\nশজনে যখন মেডিসিন\nশজনেতে রয়েছে ব্যথানাশক উপাদান, যা শরীরের ব্যথা কমায়। ফলে কোনো অপারেশন কিংবা আঘাতের পর শজনে ব্যথা কমাতে সাহায্য করে। পাশাপাশি ব্যাকটেরিয়ার বিরুদ্ধে প্রতিরোধ গড়ে তুলতে ভূমিকা রাখে। এ কারণে যাদের নিয়মিত গলাব্যথা, ত্বকের সংক্রমণ কিংবা কাশি হয় তাদের জন্য শজনে প্রতিরোধকারী হিসেবে কাজ করতে পারে। ব্যতিক্রমী সবজি শজনের রয়েছে নানা ব্যবহার। প্যারাসাইট ধ্বংসে কার্যকর বলে সজনে কৃমিনাশক হিসেবেও কাজ করে। হাঁপানি, দীর্ঘমেয়াদি কাশি দূর করতে শ্বাসনালি প্রসারণকারী হিসেবে কাজ করে শজনে।\nএত ভিটামিন! এত খনিজ!!\nশজনে পাতায় রয়েছে কমলার চেয়ে সাত গুণ ভিটামিন সি, দুধের তুলনায় চার গুণ ক্যালসিয়াম এবং কলার চেয়ে তিন গুণ পটাসিয়াম ও দুধের চেয়ে দ্বিগুণ প্রোটিন, আর গাজরের চেয়ে চার গুণ ভিটামিন। শজনের ভিটামিন ‘সি’ ত্বকের খসখসে বা রুক্ষভাব দূর করে। বাড়তি ক্যালসিয়ামের কারণে শজনে ডাঁটার মাধ্যমে হাড়, মাংসপেশি, হাড়ের ভেতরের অস্থিমজ্জা পুষ্টি পায়।\nমা ও শিশুর পরিচর্যায়\nবাড়তি ক্যালসিয়াম থাকার কারণে শিশুর হাড় গঠনে কাজে আসে শজনে। গর্ভবতী এবং স্তনদানকারী মায়েদের জন্য শজনে এবং বিশেষ করে শজনে পাতা খুবই কাজে আসে। মায়ের বুকের দুধ নিঃসরণ বাড়াতে সহায়তা প্রদানের পাশাপাশি প্রসূতির ক্যালসিয়াম, আয়রন এবং ভিটামিনের অভাব পূরণে বিশেষভাবে সহায়তা করে। এ ছাড়া প্রসবের পর জরায়ু সঙ্কোচনে ভূমিকা রাখার মাধ্যমে প্রসূতিকে দ্রুত স্বাভাবিক জীবনে ফিরিয়ে আনতে কাজ করে শজনে। বহুবিধ উপকারের জন্য শজনে ডাঁটা হোক আপনার নিয়মিত সবজি।\nসহযোগী অধ্যাপক, নাক কান ও গলা বিভাগ


হোম পেজ ব্লগ দেশের অর্থনীতিতে হাজার কোটি টাকা মূল্য সংযোজনের সম্ভাবনা\nThursday, 01 March 2018 22:44\nচাঁপাইনবাবগঞ্জ জেলার প্রধান অর্থকরী ফল আম। স্বাদ দিয়ে বিশ্ববাসীকে জয় করা এ আম এবার উৎপাদনেও নজর কাড়ছে। এ জেলায় আম উৎপাদনের লক্ষ্যমাত্রা নির্ধারণ করেছে কৃষি বিভাগ। কৃষি বিভাগ বলছেন, আবহাওয়া অনুকুলে থাকলে এ বছর ২ লাখ ৪৪ হাজার মেট্রিক টন আম উৎপাদনের সম্ভাবনা রয়েছে। সবকিছু ঠিক থাকলে আমের সম্ভাব্য বাজার মূল্য হবে ১ হাজার ৬ শত থেকে ১ হাজার ৮ শত টাকা মন। সে হিসেবে কৃষি বিভাগের লক্ষ্যমাত্রা অনুযায়ী এ জেলায় উৎপাদিত আম থেকে অর্থনীতিতে মূল্য সংযোজন হবে প্রায় হাজার কোটি টাকা। চাঁপাইনবাবগঞ্জ জেলায় উৎপাদিত আম বেচাকেনায় এ অঞ্চলের কৃষিভিত্তিক অর্থনীতি চাঙ্গা হয়ে উঠে। আমভিত্তিক ব্যবসা-বাণিজ্য গোটা এলাকার গ্রামীণ অর্থনীতিতে নিয়ে আসে পরিবর্তন ।\nচাঁপাইনবাবগঞ্জ জেলায় মোট আম উৎপাদনের অর্ধেকের বেশি উৎপাদন লক্ষ্যমাত্রা নির্ধারণ করা হয়েছে শিবগঞ্জ উপজেলায়। বিগত দিনেও ফলটির উৎপাদনে শীর্ষ অবস্থানে ছিলে ভারতীয় সীমান্তবর্তী উপজেলা শিবগঞ্জ।\nএ বছর চাঁপাইনবাবগঞ্জ জেলার শিবগঞ্জ উপজেলায় ১ লক্ষ ৬০ হাজার মেট্রিক টন আম উৎপাদন লক্ষ্যমাত্রা নির্ধারণ করা হয়েছে। যা জেলার মোট উৎপাদনের ৭০ ভাগ। চাঁপাইনবাবগঞ্জ কৃষি সম্প্রসারণ অধিদপ্তরের সর্বশেষ তথ্য অনুযায়ী জেলায় ২৬ হাজার ১৫০ হেক্টর জমিতে প্রায় ২০ লাখ আম গাছ রয়েছে। এ জেলায় সর্বমোট উৎপাদনের লক্ষ্যমাত্রা ধরা হয়েছে ২ লাখ ৪৪ হাজার মেট্রিক টন। মানসম্পন্ন নিখুত আম উৎপাদন ও লক্ষ্যমাত্রা অর্জনের লক্ষ্যে কৃষি বিভাগের কর্মকর্তারা বাগানে বাগানে গিয়ে বিভিন্ন রকম পরামর্শ দিচ্ছেন চাষিদের। কৃষি বিভাগ বলছেন, বড় ধরনের কোনো প্রাকৃতিক দুর্যোগ না হলে এ জেলা থেকে অর্থনীতিতে মূল্য সংযোজন হবে হাজার কোটি টাকা। ফল গবেষণা কেন্দ্রের সিনিয়র বৈজ্ঞানিক কর্মকর্তা ড. আবদুল আলিম বলেন, দেশে মোট উৎপাদনের ৭৮ শতাংশ আসে বৃহত্তর রাজশাহী থেকে। এর মধ্যে মোট উৎপাদনের ৫০ শতাংশ আসে চাঁপাইনবাবগঞ্জ থেকে।\nচাঁপাইনবাবগঞ্জের শিবগঞ্জ উপজেলার ১৪ টি ইউনিয়ন জুড়ে রয়েছে ছোটবড় অসংখ্য আমবাগান। বিনোদপুর, চককির্তী, দাইপুকুরিয়া, ধাইনগর, দূর্লভপুর, ঘোড়াপাখিয়া, মোবারকপুর, মনাকষা, উজিরপুর, ছত্রাজিতপুর, পাঁকা, কানসাট, শ্যামপুর, নয়ালাভাঙ্গা ও শাহাবাজপুর ইউনিয়নসহ শিবগঞ্জ পৌর এলাকা জুড়ে রয়েছে আমের বাগান। দেশের বৃহৎ আম বাজার শিবগঞ্জ উপজেলার কানসাটে অবস্থিত । তথ্যমতে, শিবগঞ্জ উপজেলার ৯০ ভাগ মানুষই প্রত্যক্ষ ও পরোক্ষভাবে ‘আম অর্থনীতি’র সঙ্গে জড়িত।\nকৃষি বিভাগের তথ্যমতে, এ অঞ্চলে ৪৫ টির বেশি প্রজাতির আম টিকে আছে। এর মধ্যে ল্যাংড়া, ফজলি, ক্ষীরসাপাত, হিমসাগর, লক্ষ্মণভোগ, মোহনভোগ, গোপালভোগ ও বোম্বাই রয়েছে জনপ্রিয়তার শীর্ষে। চাঁপাইনবাবগঞ্জ সদর উপজেলার ১৪ টি ইউনিয়ন, পৌরসভার অভ্যন্তরে কোর্ট ও সার্কিট হাউস চত্বরসহ বিভিন্ন এলাকায় ছড়িয়ে ছিটিয়ে রয়েছ আম বাগান। এছাড়াও জেলার নাচোল, গোমস্তাপুর ও ভোলাহাট উপজেলাতেও অসংখ্য আম বাগান রয়েছে।\nএ বিষয়ে এক্সিম ব্যাংক কৃষি বিশ্ববিদ্যালয়ের কৃষি অর্থনীতি বিভাগের চেয়ারম্যান ড. আশরাফুল আরিফ জানান, আমের উৎপাদন ও সংরক্ষণ প্রক্রিয়ায় সচেতনতা বাড়াতে হবে। সব মিলিয়ে সরকারের পাশাপাশি বেসরকারি খাত এগিয়ে এলে উৎপাদন বাড়ার সঙ্গে কর্মসংস্থান ও অর্থনৈতিক সুফল আসবে। তিনি বলেন, হেক্টরপ্রতি ফলন বাড়াতে মুকুল থেকে শুরু করে ফল পাড়ার আগ পর্যন্ত বৈজ্ঞানিক পদ্ধতির ব্যবহার জনপ্রিয় করতে হবে। আমের চারা উৎপাদন, বালাই ব্যবস্থাপনা এবং বিপণন ও সংরক্ষণ ব্যবস্থা শক্তিশালী করা গেলে বর্তমানে আবাদকৃত জমিতেই আরো বেশি উৎপাদন সম্ভব। উৎপাদন বাড়লে চাঙ্গা হয়ে উঠবে কৃষিভিত্তিক অর্থনীতি রপ্তানী করে অধিক বৈদেশিক মুদ্রা আয় করা সম্ভব বলে জানান তিনি ।\nকৃষি সম্প্রসারণ অধিদপ্তরের উপপরিচালক মোঃ মঞ্জুরুল হুদা জানান, জেলায় ২৬ হাজার ১৫০ হেক্টর জমিতে প্রায় ২০ লাখ আম গাছ রয়েছে। এ জেলায় সর্বমোট উৎপাদনের লক্ষ্যমাত্রা ধরা হয়েছে ২ লাখ ৪৪ হাজার মে. টন। শিবগঞ্জ উপজেলা কৃষি সম্প্রসারণ অধিদপ্তর কর্মকর্তা এসএম আমিনুজ্জামান বলেন, এ উপজেলায় ১৭ হাজার হেক্টর জমিতে আম বাগান রয়েছে। উৎপাদনের লক্ষমাত্রা নির্ধারণ ধরা হয়েছে প্রায় ১ লাখ ৬০ হাজার মে.টন। বড় ধরনের কোন প্রাকৃতিক দুর্যোগ না হলে লক্ষ্যমাত্রা পূরণ হবে বলে আশা করছেন কৃষি বিভাগ।\nMore in this category: « খাগড়াছড়ি পার্বত্য জেলায় ফাগুন সেজেছে আমের বাগানে ফুলের মেলা\tএবার হবে আমের বাম্পার ফলন »\nতারিথ ও সময় : 2021-06-23 18:04:29


Banglaprotidinঅস্বচ্ছল শিল্পীদের ফান্ডের টাকা নিয়েছেন ফেরদৌস-রিয়াজ! - Banglaprotidin\nবিনোদন October 9, 2019 at 12:19 pm\nঅস্বচ্ছল শিল্পীদের ফান্ডের টাকা নিয়েছেন ফেরদৌস-রিয়াজ!\nবিনোদন প্রতিবেদক : বাংলাদেশ চলচ্চিত্র শিল্পী সমিতির নির্বাচন যতই ঘনিয়ে আসছে, ততই কাদা ছোড়াছুড়ি বাড়ছে। কখনো মিশা-জায়েদকে আবার কখনো রিয়াজ-ফেরদৌসকে সমালোচনার মুখে পড়তে হচ্ছে। এবার মিশা সওদাগর ও জায়েদ খান প্রশ্ন তুলেছেন— অসচ্ছল শিল্পীদের তহবিল গঠনের জন্য আয়োজিত কনসার্টের পারিশ্রমিক কেন নিলেন রিয়াজ ও ফেরদৌস?


রাজনীতি | বিএনপির মহাসচিব পদে পরিবর্তনের গুঞ্জন}}\n০৫:১২ এএম, ৩ ডিসেম্বর,বৃহস্পতিবার,২০২০\nপ্রকাশ: ০১:৫৪ এএম, ২৪ সেপ্টেম্বর,বৃহস্পতিবার,২০২০ | আপডেট: ০২:৪৮ এএম, ৩ ডিসেম্বর,বৃহস্পতিবার,২০২০\nবিএনপির বিভিন্ন পর্যায়ের নেতাদের সঙ্গে কথা বলে জানা গেছে, মহাসচিব পদে পরিবর্তনের এ গুঞ্জনের ডালপালা তৃণমূল পর্যন্ত পৌঁছে গেছে।\nনতুন মহাসচিব হিসেবে কে আসতে পারেন, এ প্রশ্নে কয়েকটি নামও আলোচিত হচ্ছে নেতাকর্মীদের মধ্যে। মির্জা ফখরুলও তার শুভাকাঙ্ক্ষীদের সঙ্গে আলোচনা করেছেন পদে থাকা, না থাকার বিষয়ে। তাকে মহাসচিব পদ থেকে সরিয়ে দিতে চাইলে তিনি আগেভাগেই পদত্যাগ করবেন কি-না, সে বিষয়েও চলছে আলোচনা।\nসেসময় বলা হয়, ফখরুলকে মহাসচিব পদে বসানোর পেছনে বিএনপিপন্থী বুদ্ধিজীবীরা খালেদা জিয়াকে সম্মত করিয়েছিলেন।\nতবে ফখরুলের মতো একজন ভদ্র-মার্জিত নেতাকে মহাসচিব করায় খালেদা জিয়া বিরোধীপক্ষের কাছ থেকেও ধন্যবাদ পেয়েছিলেন। সেই ফখরুল এখনও হাল ধরে আছেন দলের।\nখালেদা জিয়া কারাগারে যাওয়ার পর ২০১৮ সালের ৩০ ডিসেম্বরের একাদশ জাতীয় সংসদ নির্বাচনের আগে ড. কামাল হোসেনের নেতৃত্বে জাতীয় ঐক্যফ্রন্ট গঠন করা, আশার বাণী শুনিয়ে নির্বাচনে অংশগ্রহণ করা, ফলাফলে ভরাডুবি, কারচুপির অভিযোগ তুলে ফলাফল প্রত্যাখ্যান, পরে এতে নির্বাচিত কয়েকজনের শপথ না নেয়ার ঘোষণা দেয়ার পরও শপথ নিয়ে সংসদে যাওয়া, পরবর্তী সময়ে কয়েকটি আসনে উপ-নির্বাচনে যাওয়ার সিদ্ধান্ত, দলের চেয়ারপারসন খালেদা জিয়া কারাবন্দি থাকাবস্থায় তার মুক্তির দাবিতে কোনো জোরদার আন্দোলন করতে না পারার পেছনে মহাসচিব হিসেবে ফখরুলের দায়ই বেশি।\nকোনো যুৎসই সিদ্ধান্ত নিতে না পারা বা কোনো সিদ্ধান্তে অটল থাকতে না পারার ব্যর্থতা নেতৃত্বভাগে থাকা ফখরুলের কাঁধেই বর্তায়।\nএর মধ্যে গত মার্চে সরকারের অনুকম্পায় দলের চেয়ারপারসন খালেদা জিয়া কারামুক্ত হলেও রয়েছেন রাজনীতির অন্তরালে।\nঅসুস্থতা, করোনা পরিস্থিতি ও সরকারের শর্ত— সবমিলিয়ে খালেদা জিয়ার অল্প সময়ের মধ্যে রাজনীতিতে সক্রিয় হওয়ার কোনো সম্ভাবনা আছে বলে রাজনৈতিক বিশ্লেষকরা মনে করেন না। ভারপ্রাপ্ত চেয়ারপারসন তারেক রহমান ভার্চুয়াল পন্থায় লন্ডন থেকে দলের ব্যাপারে দিকনির্দেশনা দিচ্ছেন।\nএকটি সূত্র জানায়, ইদানীং দলের বিভিন্ন কমিটি গঠন, অনুমোদন, কার্যক্রম স্থগিত— এমন কোনো কিছুর বিষয়ে মহাসচিব মির্জা ফখরুল ইসলাম আলমগীর অবগত নন।\nএসব বিষয় মূলত লন্ডন থেকে দলের ভারপ্রাপ্ত চেয়ারপারসন তারেক রহমানের নির্দেশে সিনিয়র যুগ্ম-মহাসচিব রুহুল কবির রিজভী আহমেদই সেরে ফেলছেন।\nঅনেকেই মনে করেন, ফখরুল বিএনপিপ্রধান খালেদা জিয়ার অনুগত হলেও তারেক রহমানের প্রতি তার আনুগত্য নিয়ে নানা সময়ে আলোচনা হয়েছে।\nআবার নেতাকর্মীদের একটি অংশ মনে করেন, অবশ্যই ফখরুল ভারপ্রাপ্ত চেয়ারপারসন তারেক রহমানের আনুগত্য মানেন। না হলে এতদিন মহাসচিব পদে থাকতে পারেন না।\nতবে যেহেতু এ পদে তিনি প্রায় ১০ বছর দায়িত্ব পালন করছেন, সেহেতু অন্য কেউ এ পদে এলে সেটা বিচিত্র কিছু হবে না।\nমহাসচিব পদে এবার আলোচনার শীর্ষে রয়েছেন তিন নেতা। তাদের মধ্যে সবচেয়ে বেশি যার নাম উচ্চারিত হচ্ছে, তিনি হলেন স্থায়ী কমিটির সদস্য সাবেক বাণিজ্যমন্ত্রী আমীর খসরু মাহমুদ চৌধুরী।\nআবার অনেক সিনিয়রকে ডিঙিয়ে স্থায়ী কমিটিতে ঠাঁই পাওয়া ইকবাল হাসান মাহমুদ টুকুর নামও আলোচিত হচ্ছে। তিনি তারেক রহমানের বেশ অনুগত বলে প্রচার আছে।\nসিরাজগঞ্জের রাজনীতিতে প্রভাবশালী এ নেতা বর্তমানে দলের দুটি কমিটিতে নেতৃত্ব দিচ্ছেন। করোনা পরিস্থিতিতে দলের জাতীয় করোনা পর্যবেক্ষণ কমিটির আহ্বায়ক এবং পরবর্তী সময়ে বন্যা পরিস্থিতিতে দলের গঠিত ত্রাণ কমিটিরও আহ্বায়ক করা হয়েছে তাকে।\nঅপরদিকে গুঞ্জন আছে, মহাসচিব পদটি পাওয়ার জন্য স্বপ্নে বিভোর হয়ে আছেন দলের ‘ফুলটাইম’ রাজনীতিবিদ বলে পরিচিত রুহুল কবির রিজভী আহমেদ।\n১/১১-এর সময় থেকে লাইমলাইটে আসা সাবেক এই ছাত্রদল নেতা কখনোই থেমে থাকেননি। চলছেন তো চলছেনই। মামলা, গ্রেফতার কিংবা করোনা, কোনো কিছুই দমিয়ে রাখতে পারেনি তাকে। যদিও তার এসব বিষয় নিয়ে দলের মধ্যে রয়েছে নানা রকমের রাসাত্মক আলোচনা।\nবিএনপিপন্থী বুদ্ধিজীবীরাও তার ওপর বিরক্ত। ডা. জাফরুল্লাহ চৌধুরী বহুবারই রিজভীকে নিয়ে প্রকাশ্যে নেতিবাচক মন্তব্য করেছেন।\nদীর্ঘদিন ধরে দলের কেন্দ্রীয় কমিটির দফতর সম্পাদকের পদটি খালি থাকায় সেটিও সামলাচ্ছেন রুহুল কবির রিজভী। যদিও সমালোচকরা বলেন, রিজভী দফতর সম্পাদকের দায়িত্বে কাউকে আসতে দেননি ইচ্ছা করেই।\nদলের কেন্দ্রীয় কার্যালয়ে তার প্রভাব বলয় সৃষ্টি করতেই তিনি এসব করেছেন। সেদিক থেকে তাকে যদি তারেক রহমান মহাসচিব হিসেবে ঘোষণা দেন তাতে অবাক হওয়ার কিছুই থাকবে না।\nপ্রয়াত রাষ্ট্রপতি জিয়াউর রহমানের হাত ধরে ১৯৭৮ সালের ১ সেপ্টেম্বর প্রতিষ্ঠিত হওয়ার পর থেকে এখন পর্যন্ত বিএনপির সাতজন নেতা মহাসচিবের দায়িত্ব পালন করেছেন।\nতারা হলেন- প্রতিষ্ঠাতা মহাসচিব অধ্যাপক ডা. এ কিউ এম বদরুদ্দোজা চৌধুরী (১৯৭৮-৮৬), লে. কর্নেল (অব.) মোস্তাফিজুর রহমান (১৯৮৬-১৯৮৭), কে এম ওবায়দুর রহমান (১৯৮৭-১৯৮৮), ব্যারিস্টার আব্দুস সালাম তালুকদার (১৯৮৮-১৯৯৬), আব্দুল মান্নান ভূঁইয়া (১৯৯৬-২০০৭), খোন্দকার দেলোয়ার হোসেন (২০০৭-২০১১) এবং বর্তমান মহাসচিব মির্জা ফখরুল ইসলাম আলমগীর (২০১১- ২৯ মার্চ ২০১৬ পর্যন্ত ভারপ্রাপ্ত এবং ৩০ মার্চ ২০১৬ থেকে পূর্ণাঙ্গভাবে দায়িত্বপ্রাপ্ত)।\nএ বিষয়ে বিএনপির মহাসচিব মির্জা ফখরুল ইসলাম আলমগীর বলেন, ‘২০০৯ সালের পর থেকে বিশেষ করে ২০১২ সালের তত্ত্বাবধায়ক সরকার ব্যবস্থা তুলে নেয়ার পর থেকে সংবিধান পরিবর্তন করে আওয়ামী লীগ যে একদলীয় শাসন ব্যবস্থা পাকাপোক্ত করতে চাচ্ছে, তারই ফলশ্রুতিতে আমরা দেখছি, এখানকার সমস্ত রাজনৈতিক দলকে পুরোপুরিভাবে ইনঅ্যাক্টিভ (অকার্যকর) করে দেয়া হয়েছে। রাজনৈতিক নেতাদের বিরাজনীতিকরণের দিকে নিয়ে যাওয়া হয়েছে।\nতারই ধারাবাহিকতায় কিন্তু আজ দেশনেত্রী খালেদা জিয়াকে মিথ্যা মামলায় সাজা দেয়া হয়েছে। আমাদের দলের প্রায় ৩৫ লাখ লোকের বিরুদ্ধে লক্ষাধিক মামলা, পাঁচ শতাধিক নেতাকর্মীকে গুম, সহস্রাধিক নেতাকর্মীকে খুন করা হয়েছে।\nসত্য কথা বলতে কী, শুধু আমরা নই, অন্যান্য রাজনৈতিক দলগুলো এমনকি মিডিয়া, কেউই এখানে স্বাধীনভাবে কাজ করতে পারছে না।\nএ অবস্থার পরিপ্রেক্ষিতে আমার কাজ সফল হচ্ছে, কি হচ্ছে না, এটা বিচার করার দায়িত্ব তো আমার নয়। এটা জনগণ বিচার করবে এবং পার্টি সিদ্ধান্ত নেবে। কিন্তু দল তো এখন পর্যন্ত সে ধরনের কথা বলেনি। দল সে ধরনের সিদ্ধান্ত যদি নেয়, তা কার্যকর হবে।’


মোদি-মমতাকে আম উপহার পাঠালেন প্রধানমন্ত্রী\nপ্রকাশিত: ৩:৪১ অপরাহ্ণ, জুলাই ৪, ২০২১\nএসএম স্বপন (বেনাপোল প্রতিনিধি): ভারতের প্রধানমন্ত্রী নরেন্দ্র মোদি ও পশ্চিমবঙ্গ সরকারের মুখ্যমন্ত্রী মমতা বন্দ্যোপাধ্যায়ের জন্য মৌসুমি ফল আম উপহার পাঠিয়েছেন প্রধানমন্ত্রী শেখ হাসিনা। আম পাঠানো বিষয়ে কাস্টমসের কার্যক্রম সম্পন্ন করেছে সিঅ্যান্ডএফ এজেন্ট রবি এন্টারপ্রাইজ।\nআজ রোববার (৪ জুলাই) দুপরে বেনাপোল স্থলবন্দর ও কাস্টমসের আনুষ্ঠানিকতা শেষে ভারত ও বাংলাদেশের পেট্রাপোল ও বেনাপোল শুল্ক স্টেশনের জিরো পয়েন্টে ভারতের প্রতিনিধি মো. সামিউল কাদের প্রথম সচিব (রাজনৈতিক) উপহারের আম বোঝাই ট্রাকটি বুঝে নেন।\nউপহারসামগ্রীর মধ্যে ছিল হাড়িভাঙা জাতের দুই হাজার ৬০০ কেজি আম।এর আগে সকালে সড়ক পথে বেনাপোল স্থলবন্দরে উপহারের আম পৌঁছে যায়।\nযশোর বেনাপোল স্থলবন্দর দিয়ে রোববার আম পাঠানোর ব্যাপারে পররাষ্ট্র মন্ত্রণালয়ের (রাষ্ট্রাচার অনুবিভাগ, সফর শাখা-২) সহকারী সচিব মো. জাবের হায়দার ২ জুলাই স্বাক্ষরিত একটি চিঠি দিয়ে জানানো হয়। চিঠিতে রাষ্ট্রীয় গুরুত্বপূর্ণ বিবেচনায় উক্ত ভিভিআইপি উপহারসামগ্রী বেনাপোল স্থলবন্দর দিয়ে নির্বিঘ্নে ও নিরাপদে গন্তব্যস্থলে পৌঁছানোর জন্য দ্রুত প্রয়োজনীয় ব্যবস্থা নিতে বলা হয়।\nউপহার হস্তান্তরের সময় সেখানে উপস্থিত ছিলেন- শার্শা উপজেলা নির্বাহী অফিসার মীর আলিফ রেজা, বেনাপোল পৌরসভার মেয়র আশরাফুল আলম লিটন, বেনাপোল কাস্টমস হাউসের উপ-কমিশনার অনুপম চাকমা, বেনাপোল বন্দরের ভারপ্রাপ্ত পরিচালক আব্দুল জলিল, উপ-পরিচালক (ট্রাফিক) মামুন কবির তরফদার, নাভারণ সার্কেল এএসপি জুয়েল ইমরান, সহকারি কমিশনার কল্যাণ মিত্র, বেনাপোল পোর্ট থানার ওসি মামুন খান ও বিজিবির সদস্যরা।\nবেনাপোল কাস্টম হাউজের উপ-কমিশনার অনুপম চাকমা জানান, বাংলাদেশ সরকারের উপহারের ২৬০০ কেজি আম ভারতে হস্তান্তর করা হয়েছে। সকালে উপহারের আমগুলো বেনাপোল বন্দরে এসে পৌছালে দ্রুত কাগজপত্রের আনুষ্ঠানিকতা শেষ করে ভারতে পাঠানো হয়েছে।


Strike Taxi বাসের সংখ্যা কম তার মধ্যে ধর্মঘট ট্যাক্সি সংগঠনের; হটাৎ কেন এই সিদ্ধান্ত? | ডেইলি নিউজ ইন্ডিয়া\nStrike taxi বাসের সংখ্যা কম তার মধ্যে ধর্মঘট ট্যাক্সি সংগঠনের; হটাৎ কেন এই সিদ্ধান্ত?\nRitika Roy, DNI: প্রতিদিন নিজের রেকর্ড ভেঙে নতুন করে বেড়ে চলেছে জ্বালানির মূল্য। পেট্রো পণ্যের এইরকম মূল্যবৃদ্ধিতে সাধারণ মানুষ পড়েছেন বিপাকে। মধ্যবিত্তের কপালে পড়েছে চিন্তার ভাঁজ। পেট্রোল, ডিজেল থেকে শুরু করে রান্নার গ্যাসের আকাশছোঁয়া মূল্যবৃদ্ধির প্রতিবাদে কেন্দ্রীয় সরকারের বিরুদ্ধে বিক্ষোভে সামিল হয়েছে একাধিক বিরোধী দল। তবুও এর কোনো সমাধান হয়নি। কলকাতায় পেট্রোল মূল্য ১০০ ছুঁয়ে ফেলেছে। ডিজেলের দামও কখন একশত ছুঁয়ে ফেলে তাই এখন দেখার। রাজ্য জুড়ে কার্যত লকডাউনের মধ্যেই মূল্যবৃদ্ধি হয়েছে। ফলত, সরকার বাস চালানোর অনুমতি দিলেও বেসরকারি বাস চালাতে রাজি ছিলেন না বাস মালিক সংগঠন। তারা সরকারকে জানিয়েছিলেন, লকডাউনের মধ্যে একই অনেক ক্ষতি হয়েছে, আবার যে হারে পেট্রো পণ্যএর দাম বৃদ্ধি পেয়েছে তাতে আগের ভাড়ায় বাস চালানো তাদের পক্ষে সম্ভব নয়।\nতবুও সরকার সাধারণ মানুষের কথা ভেবে বাস চালাতে অনুরোধ করলে তারা সরকারি সিদ্ধান্ত মেনে নেয়। ১ জুলাই থেকে বেসরকারি বাস পরিষেবা ধীরে ধীরে শুরু হয়। তবে শুধু বাস পরিষেবাই নয়, সমস্যার সম্মুখীন হচ্ছে ট্যাক্সি, অ্যাপ ক্যাব। পেট্রোল ও ডিজেলের অস্বাভাবিক মূল্যবৃদ্ধির কারণে ট্যাক্সি, অ্যাপ ক্যাব পরিষেবা চালিয়ে নিয়ে যাওয়া অসম্ভব হয়ে যাচ্ছে বলে তারা জানিয়েছে। তাই মূল্যবৃদ্ধির দাবিতে আজ ধর্মঘটের ডাক দিয়েছে রাজ্যের ট্যাক্সি এবং অ্যাপ ক্যাব সংগঠন৷\nএমনিতেই গতবছর থেকে ধাপে ধাপে লকডাউনের ফলে মন্দার বাজার চলছে ট্যাক্সি, অ্যাপ ক্যাবের৷ তার মধ্যে জ্বালানির মূল্যবৃদ্ধি এখন যেন মরার উপর খাঁড়ার ঘা হয়ে দাঁড়িয়েছে। এই পরিস্থিতিতে হলুদ ট্যাক্সি-সহ অ্যাপ ক্যাবগুলির ভাড়া বৃদ্ধির দাবিতে রাজ্যজুড়ে ২৪ ঘণ্টা এই পরিবহন ব্যবস্থা ব্যবস্থা বন্ধ রাখার সিদ্ধান্ত নেওয়া হয়েছে৷ যৌথ ভাবে এই সিদ্ধান্তটি নিয়েছে “ওয়েস্ট বেঙ্গল ট্যাক্সি অপারেটর্স কোঅর্ডিনেশন কমিটি” এবং “অ্যাপ ক্যাব অপারেটর্স ফোরাম” ৷ লকডাউন, পেট্রল-ডিজেলের মূল্যবৃদ্ধি, গাড়ির ইএমআই সব মিলিয়ে বিপর্যস্ত ট্যাক্সি, অ্যাপ ক্যাব মালিক-সহ চালকরা৷ সংসার চালানো দুষ্কর হয়ে উঠছে তাদের কাছে। তবুও ট্যাক্সি, অ্যাপক্যাব চালিয়ে যেতে বাধ্য হচ্ছেন তাঁরা৷ এই সমস্যার সমাধানে একাধিকবার কেন্দ্র ও রাজ্য সরকারকে চিঠি দিলেও মেলেনি কোনো সদুত্তর।